Iraultza frantziarraren desastre erabakigarria gure hiru probintzientzat • ZUZEU\nIraultza frantziarraren desastre erabakigarria gure hiru probintzientzat –\nGipuzkoak, Bizkaiak, Alabak eta Nafarroak existentzia ofiziala badute Espainiaren konstituzioan. Aldiz, pentsatzen dut Zuzeuzaleen artean gutik dakitela, Lapurdi, Nafarroa behera eta Zuberoa ez direla existitzen ere Frantziako zatiketa eta antolakuntza administratiboan.\nFrantziak ezagutzen eta airortzen dituen entitate bakarrak dira berak 1789 urtetik goiti sortu dituenak, alegia, prefektura (departamendua) suprefektura, ACPBA (elkargoa) eta erregioa (Aquitaine).\n1789eko Iraultza “haundi“aren aintzin, gure hiru probintziek errealitate politikoa eta administratiboa zaukaten. Hiruek batera islatzen eta aitortzen zuten Erreinuko nazio etno-kultural bat berezia. Haien mugek territorialki bereizten zituzten inguruko beste populuetatik, alegia gaskoietarik eta frantsesetarik.\nErreinu frantziarraren eraso gero ta inbaditzaileagoak sofritu arren, antolakuntza politikoaren mailan, gure probintziek lortu zuten salbatzea oraindik, esplikatzeko gai ez nintzatekeen nahaste batean, Nafarroaren Erreinuaren eta lurralde bakoitzeko foru zaharren arrastoak. Suposatzen dut Nafarroako Erreinuaren zantzuak nausi zirela Zuberoan eta Nafarroa beherean, aldiz foruenak nabarmenagoak Lapurdin.\nGure hiru probintzien patua jokatu zen 1789 eko iraultzan.\nIraultzalariek ezin zuten sofritu ere heien eduki etno-kultural-politiko horiek, ez eta gehiago beren hirinausi euskaldunak, alegia, Maule, Donibane Garazi eta Uztaritze. Iraultzaile frantziarrek taktika sinple bezain erradikala bat aplikatu zuten : dena kalumniatu, dena suntsitu, dena lapurtu dena ezabatu, dena ahantzarazi, tabula rasa egiteko eta horrengainean ordre berri bat inposatzeko, bakarrik duin, progresista, denentzat on, eta unibertsala jujatzen zuten hura, alegia, haiena.\nBatzuetan, gure asimilazio aurreratuagoa esplikatzeko, aditzen den “Frantzia abilagoa eta Espainia bortitzagoa” delako kontu hori gezurra da Frantzia Espainia bezain bortizki portatu da beti danik, soluzio eraginkorrena zitzaionean.\nIraultza “Haundia“ren denborako iraultzalarien portaera dugu froga onena bainan ez bakarra, ez eta aparantziaz ere. Orduan, zenbait urtetan, gure herria utzi zuten xirtxikatua bezala. Ordutik honaino gure populuaren bilakaera izan da endekapen prozezu etengabe eta tragiko bat, gutariko askori ere gustatzen ez zaion kolonizazioa terminoz baizik izenda ez dezakeguna.\nHistoriaren jakitun, gure buruan libre, eta intelektualki logikoak bagina, erran behar ginuke 1789etik sortu diren erakunde, zatiketa administratibo edo hauteskunde oro inposatuak izan zaizkigula eta arrotzak izan beharko liratekeela gure ikuspuntutik.\nZorigaitzez ez gara Historiaren jakitun ez eta gure buruan libre. Izan ere, mendeak dira nahi duten Frantziaren Historia erakasten digutela.\nAzen ontzeko, Eskerreko ideologia frantziarra nagusi da abertzale munduan eta horrek ez digu laguntzen Iraultzak Euskal herrian eragindako desastrea aztertu eta kondenatzeko.\nAlta hau egin gabe, ezin dugu ez oraia ulertu ez eta etorkizuna preparatu.\nIraultza frantziarraren desastre erabakigarria gure hiru probintzientzat Iraultza frantziarraren desastre erabakigarria gure hiru probintzientzat\nFrantziar Iraultza, ipar EH\n35 pentsamendu “Iraultza frantziarraren desastre erabakigarria gure hiru probintzientzat”-ri buruz\nJosu Lavin 2019-03-24 14:38\nHemen ere badira anhitz ahoa irequi eta errepublica escatzen dutenac.\nEspainia pean republica bat formatzen baliz Euscadi eta Naffarroa Garaia çuequin batera picutara joanen guinateque.\nErrepublica hemen cerbait ezquertiarra baliz beçala interpretatzen da, ceina baita osso ikuspegui okerra eduquitzea.\nIndependente ez gareno, hobe republicaric ez eduquitzea!\nA 2019-03-25 00:12\nJosu: erabat ados zure iritziarekin. Geren buruaren jabe ez garen bitartean, errepublika espainola gure heriotza besterik litzateke. Erlijio laiko, orokor eta bakarra litzateke, bere santu, pope eta enparauekin. Bere izateak berak edozein sarraski justfikatuko lukeena\nAitzol Azurtza 2019-03-25 07:29\nErrepublika izan edo erresuma izan, erregimen politiko batek zein besteak ez du Euskal Herriaren eta euskaldunen etorkizuna ziurtatzen.\nFrantziar Errepublikak euskaldunen aurka erabilitako indarkeria handiak argi erakusten digu estatuaren forma errepublika izanagatik ere egurra eman diezaguketela. Lapurtarren, baxe-nafarren eta zuberotarren herri-antolamendua eta euskal nortasuna gaur egun baino hobeto zeuden Frantzia erresuma zen garaietan.\nEuskaldunok hobeto geundeke gure euskal estatu independentea bagenu. Kontuz! Estatu honek “euskalduna” izan beharko luke, dela errepublika dela erresuma, bestela Irlandar Errepublikaren porrota errepikatzeko arriskua geneukake.\nEta Nafarroako Erresuma berreskuratuko bagenu?\nAldarrikapena egiteko oinarri historikoak hor daude (Euskadi/Euzkadi-renak baino askoz ere sendoagoak direnak) eta nazioartean erraz ulertuko lukete independentzia berreskuratzeko Nafarroaren nahia (inoiz independente izan ez den balizko Euskadi/Euzkadi baten nahia baino errazago).\nOier 2019-03-25 09:53\nTradizionala izan da Espainiaren inperialismo era, eta, modernoa, aldiz Frantziarena. Biak dira inperialismo, baina modu ezberdinean. Espainiar inperioak Erromaren modua antzeratu izan du: herri barbaroak zibilizazioak propio duen distiragatik dira limurtuak, Erromaren handitasunak konplexua sorrarazten du euren egoerarekiko eta, azkenik, herritarrek euren kabuz, inposizio handiegirik gabe, doaz nahasten kolonoekin, jainko zaharrak ahaztu eta jainko berriak onartzen, euren hizkuntza latindarragatik ordezkatzen, euren bizimodua bizimodu sofistikatu erromatarragatik eta abar. Aldiz, modernoa da Frantziaren inperialismoa, hots, planifikatuagoa, metodologikoagoa, sistematikoagoa, industrialagoa, eta, finean, genozidagoa. Eurak izan ziren XX. mendeko totalitarismoen hastapen eta eredu. Hala, iraultzaileek irudikatu zuten euren Errepublika ideala, zeinaren nukleo etno-kulturala frantsesa izango zen nahiz eta garai haietan frantziar lurraldeko biztanleriaren %30 baino gutxiago izan nortasunez frantses. Nola ezarri, bada, euren estatu-eredu abstraktua errealitatean? Aurrekariak garbituz genozidio, erbesteratze eta indarkeria-bitartez, EHko herri osoen tokialdatzeak, euskaldunen erailketa eta kartzelatzea, administrazio-egitura herrikoien debekua, herritarren fede kristauaren jazarpena eta hezkuntza-sistema frantsesaren inposizioa barne. Orain bertan Frantzia horren bortitza ez bada, jada garbiketa etnikoaren helburua betea dutela seinale, eta ez besterik.\nBenat Castorene 2019-03-25 13:11\nIraultza aintzin erregeak jadanik bilakatzen ziren gero da\ninbaditzaileagoak, asimilisionistagoak eta totalitarioagoak.\nFuntsera eta, Iraultzak ez du erregeek hasitako prozezu hori sistematisatu eta\nbururaino ereman arrazoi sasi unibertsalekin justifikatuz.\nPiskbat ezagutzen dutan Lapurdiko historiari dagokionez, lehenago\nBiltzarra bil zitekeen berdin Hazparnen edo Donibane Lohitzunen edo\nUztaritzen, tokia ez zen betiko finkatua.\nXVII. mende hasieran, erregeek lapurtarrak bortxatu zituzten beren bilerak beti Uztaritzen egitera, itzultzaile bat jin araztera , eta, txostena frantsesez egitera.\nEz eiki zatekeen erraz erregearen ordezkariarentzat deus konprenitzen ez\nzuen eta herriz herri ibiltzen ziren bileretan parte hartzea.\nLapurdiren autonomia finantziarioa ere gero ta jasangaitzagoa zitzaien\nguziz salbuespen bitxi bat baitzatekeen Erreinu guzian.\nPentsa, apezeriak eta nobleriak ez zuten parte hartzeko eskubiderik!\nBeren intendanteen bitartez erregeak, sindikaren buruaren gainetik pasatuz, entseiatzen ziren berek jasotzen sortzen zituzketeen zerga berriak.\nPertseberantzia miresgarri batekin gure sindikak ahalegintzen ziren\ngostarik gosta zerga berri horien kargak Erregeari berrerosten\nezbaitzuten nahi harek bere sudurra sar dezan gure diru kontuetan.\nNork erran lezake bada gaur gure arbasoak baino argiagoak edo independentistagoak ginatekeela?\nJJ 2019-03-25 14:18\nEzer gutxi dakigu euskaldunok gure historiaz, hain da handia gure buruarekiko erakusten dugun utzikeria, hasi “euskal eskola” “publiko” nahiz “pribatutik” eta unibertsitatean buka. Aski dugu espainiarren eta frantsesen historiarekin, edo gure historiaz haiek, gure zapaltzaileek idatzi dituzten bertsioekin, antza denez.\nOso interesgarriak dira zabaltzen dituzun testu hauek, Beñat. Milesker.\nAitzol Azurtza 2019-03-25 14:56\nJJak arrazoi du. Zinez interesgarriak dira zure kontakizunak, Beñat.\nXVIIgarren mendera arte Lapurdiko Biltzarrarren funtzionamenduari buruz diozunak antza handia du Gipuzkoako Batzar Nagusien antzinako funtzionamenduarekin, hauek ere ibiltariak bait ziren eta ez bait zuten elizgizonik onartzen batzarkide bezala.\nArandi 2019-03-25 16:40\nFrantziako Iraultza eta bere hirukotea (liberté, egalité, fraternité), arrazionaltasun adibide modura aurkezten da. Zapalkuntza aro zahar batekin erabateko haustura bezala. Eta horren izenean, Iparraldekoentzat, askatasuna eta alkartasuna arteko oreka defendatzen zituzten bertako erakundeen suntsipena baino ez zuen ekarri.\nParadigma orokor honen ikuspegitik, “arrazoia eta garapenaren” izenean, geuregan txertatuta zeuden “baserrikeri” guztiekin bukatzeko beharra zegoen.\nHirutasun berri honen izenean:\nAskatasuna eta erantzunkizuna uztartzeko gure modua (BURUJABETZA), norbanako askatasun arrotz batekin ordezkatuko da.\nGure artean errotuta zegoen NORBANAKO ETA ELKARREN ARTEKO OREKAren ordez, berdintasun uniforme bat ezarriko da.\nEta geure izaeran, ZOR kontzeptu inguruan eraikita zegoen auzokidetza, goitik behera ezarritako eskubide orokorren bidez ezabatuko da.\nHori bai, den dena “PROGRE”sismoaren izenean. Baina historiak erakutsi digun bezela, paradigma orokorrak ez dira derrigorrez, behetik-gora eraikitako paradigmak baina egokiagoak.\nEgia da kolonizatuta gaudela, geure izaeratik hasita. Baina oraindik, gure “baserrikeri zaharretik” asko dugu berreskuratzeko, eguneratzeko eta garatzeko. Hor ikusten dut gure etorkizuna, herri bezala iraun nahi ba dugu. Batzeko ezinbestekoa duguna. Inor baztertu gabe.\nJoseba Aurkenerena 2019-03-25 21:47\nAupa Beñat. Guztiz ados egiten duzun azterketarekin.\nGanbaratxotik 2019-03-26 10:11\nEta Agusti Xaho? Non kokatzen dugu? Ba ote zatekeen zazpiak bat-ik iraultza “handirik” gabe? Ba ote zen Sabino Aranarik Frantziako erromantiko iraultzailerik gabe? Ba ote zatekeen euskal bizkunderik erregimen zaharrean?.\nOier 2019-03-26 11:20\nGanbaratxo errukarria, zentzu apur bat erabiltzea ondo etorri ohi da tankerako galderak egin baino lehen. Agusti Xaho eta Sabino Aranaren hitz eta idazkiak Euskal Herriak pairatzen ziharduen krisi existentzialaren erreakzio eta erantzun izan ziren, eta ez, aldiz, egoera desiragarri baten ondorio. Tradizioaren aroan euskaldunak euskaldun moduan bizi ziren, eta ez zuten inolako berpizkunderik behar, Euskal Herria nahikoa pizturik baitzegoen (oraingo egoerarekin alderatuz behintzat). Bai, errege eta inperio arrotzen menpean geunden eta jauntxoei zergak ordaindu behar genien garai hartako herri eta etnia gehienen modura eta gaur egun bezala, baina erresuma horiek oso urrun zeuden Iraultza Frantsesaren ondorengo Estatu modernoen totalitarismotik. Hori horrela, euskaldungoaren gehiengo osoa euskaldun moduan bizi zen bai hego eta iparraldean, euskara besterik ez zekien, euskal ohitura eta kultura herrikoia bizirik eta present zegoen gehienon bizitzan, eta goiko iruzkinetan aipatu dituzten botere-egitura zein administrazio autonomen bitartez kudeatzen zituzten euren eguneroko arazoak foruen babes juridikopean. Iraultza masoniko genozida horren ondorioz, baina, euskaldunaren mundu zaharra kanpotik izan zen eraitsia handia izan zen arren tradizioaren aldeko erresistentzia, eta beste modu batean birplanteatu behar izan zuen bere nortasuna eta norabidea nazionalismoari bidea irekiz. Baina, nazionalismoa beti da mehatxu baten aurrean sortzen den beharrezko eta nahitaezko erreakzioa, eta ez gauza desiragarri bat perse.\nganbaratxotik 2019-03-26 13:14\nJakina, XVIII. menderarte Euskal Herria arkadia zoriontsu eta askea bait zen. Nekazari eta maizter elebakarrek ez zekiten baina hala zen nahiz eta baztertuak izan bertako jauntxoen esklabu eta beraien arteko gerrarako morroi hutsak izan. Nafarroako, Araba eta Bizkaiko mendabaldeko erdaldunduek ere foruekin pozarren. Espainiako gortera lan bila joaten ziren eskeko haiek ere ez ziren ohartu paradisuan zirenik. Ameriketara espultsatutako milaka eta milaka haiek abenturazale eroak baino ez ziren noski.\nBaserritarren gizarte idiliko euskaldunaz ari da hemen sarri bat baino gehiago. Galdera xumea egingo nuke: Euskal Eerri Ekialdean da egun baserritargo euskaltzale eta dinamikoena\nAkats larria deritzot Frantziako iraultza 100% deitoratzea, jakin arren ekialdeko Euskal Herrian jakobinismoak kalte handiak eragin dituela. Nork ukatuko hori? Baina iraultzaren ekarpenak ere mahai gainean jarri behar dira, besteak beste nazio-kontzientzia eta klase kontzientzia. Euskaldunaren arrakastaren gakoa sinkretismoan datza. Inork uka dezake kristautasunak kalte egin diola euskalduntasunari bere 2000 urteko historian gure kultura zaharreko hainbat eta hainbat usadio eta ohitura desagertaraziz, zein hizkuntzan eragin zuen galera latinaren inposaketarekin?. Eta inork uka dezake kristautasunaren “iraultza”\nharen oinordeko izan den elizak eta elizatarrek euskalduntasunari ekarpen izugarria egin dionik? Ni elizatarra ez izan arren ez dut sekula kristautasuna desastrea izan denik esango hala ere.\nBaserritarren gizarte idiliko euskaldunaz aritzen da maiz bat baino gehiago. Galdera xumea botako dut airera gogoeta eragingo duelakoan: Euskal Herriko Ekialdean da egun baserritargo euskaltzale eta dinamikoena. Laborari horiek erabat engaiatuta daude etxalde eta herriarekin. Beraiek dira herriak bizirik eta euskera mantentzen dutenak barnealde horretan. Frantzian ez da laborantzan Euskal Herrian beste gazte instalaziorik. ez eta Mendebaldeko Euskal Herrian, hurrik ere. Ez eta Nafarroa gaian ere. Zergatik Auñamendien hegoaldeko laborariek egin diote muzin euskerari eta bere ofizioari (Erronkari, Saraitzu,..) eta iparraldekoek ez? Nere ustez sinkretismoan datza gakoa, Iraultzaren balio onuragarriak eta euskaltzaletasuna (abertzaletasuna) egoki uztartu dituztelako.\nJoseba Aurkenerena 2019-03-26 14:00\nNik egin zutena eta guttiengo guztiekin egiten jarraitzen dutena ikusirik Frantses iraultza %200 deitoragarria ikusten dut. Burgesiak zuzenduriko matxinada, nobleziaren boterea eta ahalmena bere egin nahian. Hikheta ikaragarriak egin zituzten, Iparraldean egin zutena lekuko. Herriak, mintzairak, pertsonak, kulturak… mespretxaten dituzte. iraultza horren jainko bakarra DIRUA da, eta balio atzeman nahia.\nHegoaldean idealizatuta dago, espainiar monarkiaren arkakoa balilitzan. Utikan biak! !\nJoseba Aurkenerena 2019-03-26 14:03\nBalio bakarra dirua atzeman nahia…….\njarri nahi zuen. Barka.\nOier 2019-03-26 14:50\nGanbaratxo errukarria, banago Frantziar Iraultzari buruzko mirespena zure troskismoan datzala, izan ere, nola onartu gauza txar moduan zure ideologia iraultzailearen oinarri izandako gertakari odoltsu hura?\nAurkenerena jaunak ongi erantzun badu ere, hona hemen nire ekarpena.\nXVIII. mendera arteko Euskal Herria ez da sekula arkadia bat izan, jakina, orduztik orain artekoa izan ez den moduan eta etorkizunean ere izango ez den bezala: arkadiak eta utopiak ez dira existitzen.\nBaina ditugun datuak eskura, ezin uka garai hartako Euskal Herria orain baino euskaldunagoa eta subiranoagoa zenik zentzu orotan, baita ekonomiko, sozial eta politikoan ere. Ikuspegi etno-kultural batetik euskaldunok jasan dugun endekapena argia da, horren adibide ditugu Ladislao de Velascoren datuak: XIX. mendean Gipuzkoako biztanleriaren %97ak euskaraz hitz egiten zuen oraindik ere, Bizkaian aldiz %81ak, Araban %10ak, Nafarroan %20ak eta Iparraldean, azkenik, %64ak. Gaur egun, euskararen erabilpena apenas iristen da %30era Gipuzkoan, eta zer esanik ez gainontzeko herrialdetan.\nEuskararen erabilpena herri euskaldunaren itzaltzearen ageriko zantzu nagusiena da, eta ezin uka Iraultza Frantsesak inauguraturiko arotik aurrera jasandako endekapen-jauziak loturarik ez duenik modernitatea berarekin.\nBaina horren urrun joan gabe, Iraultza masoniko horrek Estatu modernoa ezarri zuen indarrean. Estatu modernoa artifizialki elikaturiko nazio frantsesean funtsatzen du bere arrazoia, hau da: Estatu berri bat sortzeko lehenik nazio artifizial bat eratu beharra dago, (jakina, inguruko herrien kaltetan). Leviatan hori gure arbasoen zein gainontzeko herrien odolaren bitartez izan da altxatua.\nEta zeintzuk izan dira gure arbasoen oinazea orekatu dituen abantailak? Iparraldeko euskaldunak desagerpen zorian, landa-krisi mugagabe batetik atera ezinik, BABeko populu frantses eta gaskoien pisu demografikoak azpiraturik, balio errepublikano eta arrotzaz kutsaturik, euskara hizkuntza testimoniala delarik lurralde gehienetan… are gehiago, Estatu Frantsesak ez du ezta bere arrazoia den nazioa errespetatzen ere, eta horren eredu da Rousseauren hitzarmen sozialaren haustura. Estatua goi-burgesia nazional eta internazionalaren mesedetara dagoen makina bat da, eta ez du sikiera ezta herritar frantses xumearen gutxieneko segurtasuna eta ongizatea errespetatzen ere, eta horren adierazpen dira txaleko horien protestak.\nZure azken galderari Benat Kastorene edo Joseba Aurkenerenak erantzun diezaiola, ea egia den iparraldeko laborariak horren engaiatuta dauden euren etxalde eta herriarekin, beraiek nik baino hobe jakingo dute eta bertoko egoera. Iparraldeko landa munduko azken euskaldun urri horien euskaltasunak, dena den, zer zerikusi edukiko luke balio errepublikarrekin? Zuk ikusten duzun korrelazio misteriotsu horren arrazoiak ezagutu nahiko nituzke.\nAitzol Azurtza 2019-03-26 15:09\nArtikulu honek azaltzen du Frantziar Iraultzak Euskal Herriari kalte handia egin ziola, bertako erakundeak desegin eta euskal gizartea desegituratu zuelako.\nBaliteke Frantziako Erresumaren beste lurraldeei onura ekarri izana baina ZuZeun mundua Euskal Herriko ikuspegi batekin ulertzen eta azaltzen saiatzen ari garenez, guri eragiten diguten moduan deskribatzen ditugu gertakizunak (eta ez, adibidez, finlandiarrei eragiten dieten eran).\nArandi 2019-03-26 16:46\nTradiziotik ere aporta ditzakegu, konplejurik gabe. Adibide bezala oso ezagun ez den bat.\nNazio Batuek, 1948 an, onartu zuten “GIZA ESKUBIDEEN AITORKIZUNA”. Bertan adierazten da persona guztiek, bizitzari, askatasunari eta segurtasunari duten eskubidea.\nBaina Orixek, euskaratzeko orduan, ez zuen eskubideen itzulpen zuzen eta literalki bat egin, baizik eta, euskaldun gizarteari egokitua: “ZOR zaio edozein gizoni, bizia, bere esku izatea eta segurantzia”\nZuzenagoa iruditu zitzaion eskubidearen ordez ZOR aditza erabiltzea.\nNola ez, kritika ugari jaso zituen bere “baserrikeriagatik”. Nola bururatu zitzaion, gainditu behar zen ikuspegi partikular eta atzerakoi batetik, horrelako itzulpen bat egitea.\nBaina, 50 urte beranduago (1998), UNESCO erakundeari, beharrezkoa iruditu zitzaion bigarren deklarazio osagarri bat egitea. Baina oraingo honetan, PERTSONEN ERANTZUNKIZUN ETA BETEBEHARRETAN OINARRITUTAKOA, lehenengoan onartutako helburuak modu eraginkorrean bete ahal izateko.\nNola diren gauzak. Erakunde orokorrak gure baserrikeriak aitortzen.\n“egungo munduan, joera indibidualistak nagusi izan arren (edo hain justu ere horregatik), norbanakoak badauka taldearen, komunitatearen, bilaketa behar bat ere. Bilaketa horretan, aukera handia dauka gure kultura tradizionalak, gure gizarteetako elkarbizitzan kultura horretako balioak indartzeko” (Ion Muñoa)\nGEUREARI EUSTEA EZ DU ESAN NAHI ATZERAKOIAK GERANIK.\nBeñat Castorene 2019-03-26 18:19\nXahori buruz momentuz denboran irakurri nuenetik ariko naiz memorioz.\nNahi baduzu denbora piska batekin erreferentzia zehatzak aurki ditzaket.\nChaho pertsonaia konplexua izan zen. Harentzat Iraultza frantziarra on asko egin zion Frantzia guziari, Euskal herriari izan ezik, nun antolaketa politiko tradizionala jadanik hobea eta aurreratuagoa baitzen erreinuko beste eskualdetan baino.\nDeitoratzen zuen 100 bat euskal parropiek, beren 5 mila biztanle gutiko hiri tipiekin, ezin izan zutela maleruski ezer egin arrabol zapaltzaile frantsesaren kontra.\nArtetik erraiteko Baionak orduan zauzkan 10 mila biztanle baino gehiago.\nEz dut loturarik ikusten “Zazpiak bat” eta Iraultza handiaren artean, batez ere dakigularik iraultzalariek zazpi horietarik hiru desagerarazi zituzten.\nSabinorentzat nik baino gehiago jakinen duzu bainan hor ere badut duda bat. Zer pentsa zezakeen onik kristau konbentzitu batek apaizen eta kristau xumeen kontrako pertsekuzioetaz?\nLaborari borrokalarien erresistentziari dagokionez gehiago ikusteiko nuke sozial kristautasunaren eragina, JAC bezalako gazte mugimenduarena, piskat, Arizmendiarrietarentzat izan bezala lantegi munduan.\nParia nezake Michel Berhoko edo Harluchet hortik pasatu zirela beren gazte denboran.\nZaharragoak beti izan ziren oso elizazale eta kontserbadore, Lapurdin eta Baxe nafarran behintzat.\nAzkenean bukatzeko, ez duzu sobera fantasmatu behar laborarien erresistentziaren gainean.\nEgia da salbuespen ederrak badirela, batez ere transmisio gehiago badela hemen Frantzian baino. Bainan horrek digu ezkutatu behar, ardura eta arlo askotan egiten dugun bezala, baserrien desagerpena eta euskaltasunaren derrotaren testuinguru orokorra.\nAzken portu 2019-03-26 20:23\nEskerrik asko, Beñat. Zurea bezalako lanek benetako “errelatoa” azalarazten laguntzen dute.\nBenat Castorene 2019-03-26 22:10\n« persona guztiek, bizitzari, askatasunari eta segurtasunari dute ESKUBIDEA » eta « ZOR zaio edozein gizoni, bizia, askatasuna eta segurtasuna »\nBi adierazpen hauen artean Orixek bezala nahiago duzu « baserrikeria » alegia bigarrena\nBegira, beharbada 1789 eko iraultzalarien eskubideen politikaren kontzeptzioa kritikatzen zuen Simone Weilen « L’enracinement » testu famatuaren lehen paragrafoa interegarria izanen zaitzu:\n« Obligazioaren nozioa nausitzen zaio eskubidearenari. Eskubide bat ez da berez eraginkorra baizik eta berari dagokion obligazioa ;\nEskubide baten egiazko gauzatzea ez dator bera edukitzen duenetik baizik eta beraren aldera zerbaitez zordun sentitzen diren beste gizonetatik.\nObligazioa eragingorra da norbaitek aitortua den orduko. Nehork aitortua balitz ere, ez luke bere izaitea galduko.\nNehork aitortua ez den eskubidea ez da ezer. »\nGanbaratxotik 2019-03-26 23:03\nBeñat, oker ez banaiz Xaho errepublikazalea izan zen Zazpiak bat ideiaren sortzaile.\nBeraz, iraultzaren kumeeako batek erein zuen euskal nortasunaren hazia. Izan ere, aurrekoak eta ondorengoek urte gehiegitan euskaldun izan arren, euren burua espainol eta frantsestzat zuten. Errekete nafarrik gabe, horietako ez gutxi euskaldun elebakarrak, nekez garaituko zukeen euskeraren etsaia zen Francok Euzko Gudarostea. Beraz horrekin frogatua geratzen da euskararen jabe izateak ez dakarrela halabeharrez euskaltzaletasuna. Xaho errepublikazaleak horixe eskatu zuen hain zuzen euskal errepublika.\nErronkarin ez zen iraultzarik izan. Bertako biztanleak egun erdaldunak dira. Bertan jada ez da laboraririk. Herri asko abandonatuak dira Nafarroako beste hainbat herri zonaldeetan bezela. Parez pare Zuberoan euskerak bizirik dirau. Laborariak etxaldeari eusten diote eta euskarari. Biarnon ez da hala. Han etxalde txikirik ez da eta herriak hiltzen ari. ELB sindikatuak zeresan handia du horretan. Erakunde euskalzale eta ezkertiarra. Horra adibide esperantzagarria. Uztarketa adibide bikaina: klase- eta nazio-kontzietziak, biak ala biak.\nEuskaldunek jakin dute historian zehar aukera onak egiten. Asmatu dute(gu). Inguruko eta munduko sinismen, ideia, hizkuntza… eta abarretatik probetxuzkoak hartu eta bertara egokitzen. Frantziako iraultzak mundua alldatu zuen, kristautasunak bezela onerako eta txarrerako. Nik onurak gehiago ikusten dizkiot. Euskerak merezi ez duenik bada hori etsipena da.\nBentazar 2019-03-26 23:14\nEne Ganbaratxo, Xahok argi esaten zuten iraultza frantsesa ona izan zela frantsesentzat baina txarra euskaldunentzat, Castorenek esan bezala. Are gehiago, Xahok esaten zuen euskal karlistak euskal burujabetzaren aldeko borrokalariak zirela espainiar liberalismoaren kontra. Zuk hain ahier duzun foruzaletasuna eta gizarte forala zuzenagoak zirela euskaldunarekiko ondoko ustez iraultza proge horiek baino. Xahok ez zuen eskatzen ezker abertzaleak aldarrikatzen duen errepublika. Zumalakarregiren aldekoa zen, ordea.\nFrantziako iraultzak mundua aldatu zuen, okerrerako. Iraultza frantsesa obsesio da kolore guztietako ezker muturrekoentzat burgesiaren iraultzak proletargoaren iraultza ustez iragartzen zuelako. Fatxismoa eta komunismoa ditu emaitza estatolatria frantses-espainolak. Demokrazia, zuk nahi ala ez, Amerikar eta ingelesek ekarri zuten bigarren gerra eta gero. Frantses iraultza guztiz txarra izan zen euskaldunentzat eta hori euskaldun eta abertzale bezala aitortu beharra dago. Zuk gainera hori defendatzen duzu euskal erregimen forala bezten. Hori ez da bidea.\nGanbaratxotik 2019-03-27 09:39\nBentazar maitea, foruzalerik ez zen izan “ZAZPIAK BAT” erditzea bururatu zitzaionik. Iraultzaren kume bati, bai. Zergatik ote?\nKarlismoaren alde.jarri ziren nekazari maizter lurgabe haien matxinatzea( bai matxinada) azaltzeko foruen defentsa hutsa baino gehiago ez al da behar? Espaniako agintarien lur komunalen desamortizazioek ez al zuten zerikusirik izango? Herriaren lurrak ziren haiek pribatizatzea alegia?\nKontserbatzaile espainolak argi diote: euskera bigarren hizkuntza, kupoa eta kontzertua ezabatu…Nik hala eta guztiz onartzen dut euskal kontserbadoreek egindako ekarpen zoragarriak euskalgintza eta euskaldunasunari. Hor ditugu Orixe, Basarri, Aita Barandiaran eta beste hamaika elizgizon.\nZergatik demontre ezin da onartu ezkerreko ideologiatik gauza bera egin denik edo egin ahal denik?: Txillardegi, Joan San Martin,. Amuriza, .Aresti, Davant…eta beste hamaika gorri. Onartuz, nola ez.ba, alde horretan ERE euskera gorrotatzen dutenak badauden (Aitortu behar Espainiako gorrietan inork ez duela euskeraren desagerpena aldarrikatzen.)\nAkats larria deritzot euskalduntasuna erabiltzea gizarte-eredu jakina justifikatu eta bestea erasotzeko.\nJosu Lavin 2019-03-27 10:37\nÇazpiac Baten idea traitionea da Naffar Resumarequico. Gure statuarequico.\nNaffarroa behin ere ez da coinciditu Çazpiac Bat horrequin eta Euscal Herria ere ez.\nBentazar 2019-03-27 11:23\nEne Ganbaratxo, Xaho foruzalea eta karlistazalea zen. Ez al duzu bere euskal obra nagusia irakurri (Voyage en Navarre pendant l’insurrection des basques (1830-1835)? Edota berak esandakoa? foru eta Euskal Herriari buruz?\n“La independencia vasca se justifica por: la geografía; una frontera artificial divide la unidad natural del pueblo vasco; la lengua, que tendrá que enseñarse, la historia, en la cual los vascos han desempeñado un papel glorioso hasta la llegada de los Bárbaros; el derecho, los fueros, que garantizan la verdadera libertad y la verdadera igualdad, contra el falso liberalismo que lleva al despotismo, y contra el capitalismo[…]. Contra la conspiración franco-española predica la violencia hasta la insurrección armada, a no ser que una federación vasca restaure los fueros y agrupe a los vascos entre Francia y España”.\nBaserritarrak maizter lurgabeak ziren baina beraien harremana ez zen subordinazioarena, beren maiztertasuna ez baizezakeen jaun nominalak puskatu, aita-semera pasa egiten zen eta ordainketa ez zezakeen jaunak aldatu. Jabeo pribatu absolutoa ezarri zenean bigarren gerra karlista eta gero, orduan baserritar maizterrak benetan desjabetuak izan ziren. Komunala eta herri lurrak foru sistemaren parte bat besterik ez zen.\nEzker abertzaleak kakazaharra besterik ez dio ekarri gure herri honi, 35 urtetako gerrila frakasatu eta hitzaile bat eta gizartearen zatiketa etengabea.\nEuskal gizarte eredua defendatu behar da, euskal historia bezala, Ganbaratxo, eta ez beti hor zelatan egon Maduroren intxaurretara.\nGanbaratxotik 2019-03-27 17:15\nBai baina Xaho iraultzak goxatutako lurretik erne zen.\nEskerrik asko euskaldun ezkertiarroi kakazar ekarle deitzeagatik. LURRARENTZAKO ONGARRIRIK ONENA.\nOndo izan eta hurrenarte.\nArandi 2019-03-27 17:28\nBi paradigama orokorren tartean gaude. Eta beraien itzalpean, badirudi beste egiteko modurik ezinezkoa dela.\nBaina gure lan paradigma tradizionala oraindik bizirik dago. Adibide bezala, hor dago, hemendik hurrun “euskal ekoizpen eredua” bezala ezagutzen den gure mugimendu kooperatibista.\nGure komunaletan bezela hiru ezaugarri ditu: ondasun komun bat, adostutako lan baldintzak eta arazoen aurrean betebeharreko arauak.\nHemendik kanpo ere badaude behetik gora eraikitako antzeko adibideak. Elinor Ostrom-ek erakutsi zuen bezela, komunak gai dira ondasunak modu eraginkorrean kudeatzeko. Komunalaren ezugarri nagusia, sujetoen parte hartze zuzena da. Eta hori izan da gure nortasunaren ezugarritako bat ere.\nEta zergatik ez ditugu eredu honen inguruan harremanak garatzen? Sakabanatuta dagoena ia ikusezina da.\n¡Herri guztiko komunitarioak, batu gaitezen! (Benjamin Coriat)\nGanbaratxotik 2019-03-27 18:27\nBeñat Castorene 2019-03-27 19:06\nHasierako testuan nioen bezala, iraultzak ez zituen gure lurrak eta bertan bizi ziren gure aurrekoak asko gozatu, Mundutegui tristeki famatua eta beste traidore batzu izan ezik, Horrelako drametan traidore batzu beti badira eta;\nBainan, espero dut (“iraultzak goxatutako lurretik” esanez) Xahok zioen bezala Frantziaz ari zinela ez eta Euskal Herriaz.\nEgia duzu kolonisatu askok,(Ho chi min, Chou en Lai, Polpot, Algeriako FNLeko hanitz) ikasketak eta egonaldiak Frantzian egiterakoan iraultzaren ideietan formatuak izan zirenek, gero independentziaren ideia eta hazia ekarri zutela beren Herrietara. Zorigaitzez Herriak libratu eta, askotan tiranoak bilakatu ziren eta horietarik batzu kriminal odoltsuak ere.\nBentazarrek erran bezala, emaiten du Xaho iraultzalari hauek baino konplexuagoa zela eta, bere herriaren ezagutza eta amodio konkretuek eragotziko ziotela erokeria ideologikoetan erortzea garaile izan balitz\nEz dugu sekula jakinen.\nBenat Castorene 2019-03-28 07:11\nAipatu ditudanek Parisen egindako ikasketak egiaztatu nahiz “Le Parisien” egunkariaren artikulu zahar baten gainean erori naiz:\nEz dut orokorki kondenatzen Iraultza haundiaren eragin guziak munduan barna baizik eta guri egin dizkigun alimaleko kalte fisiko, moral eta politikoak Euskal Herri guzian, batez ere gure hiru probintzietan nun erabakigarriak eta behin betikoak izan direnak .\nGanbaratxotik 2019-03-28 08:47\nBeñat, horixe bera, konplexua dela Xaho. Foruzalea eta iraultzazalea.izan daitelekela aldi berean. Administratiboki eta politikoki desatrea izan zela jakobinismoa eta uniformizazio etnozida nork uka dezake? Baina aldi berean berdintasuna, askatasuna eta elkartasuna bezelako ideiak herrian hedatzea nola izan liteke ba txarra izan munduan, izan Eiskal Herrian? Konplexua. Horixe bera, Xaho da adibide eta froga.\nBentazar 2019-03-28 10:21\nEne Ganbaratxo, berdintasuna, alkartasuna eta anaitasuna jadanik baziren gutxienez Gipuzkoa eta Bizkaian baina baita Nafarroako eta Iparraldeko zenbait lekuetan ere aiton-sementza unibertsalaren bitartez. Eta portzierto, Frantziarrek demokrazia bat dute ingelesek eta amerikarrek nazietatik libratu zituztelako, ez iraultza frantsesarengatik.\nBenat Castorene 2019-03-28 22:29\nGanbaratxo, pentsatuko dukezu beharbada, hemengo ezker abertzale askok bezala, Frantses iraultza, «globalki positiboa » izan zela “Liberté Egalité Fraternité” ideiak zabaldu zizkigulakoan, eta hau sofriarazi zizkigun inbasioa eta zapalkuntzaren gatikan ere.\nSara inguruko gure milaka baserritarrek ez zuten horrela pentsatu, iraultzalariek Landesetara eta Gersera desterratu zituztelarik eta haien baserriak arpilatu,\nDeportazio horren irautzalari hobendunek ederki frogatu zuten gehiago bazutela ikasteko gure Lapurtarretarik ezen ez eta haiei erakasteko.\nUste dut Xahok hau ulertuko zuela bederen.\nAitzol Azurtza 2019-03-29 00:40\nBeñat, hona hemen galdera zuretzat.\nLapurdiko, Baxe-Nafarroako eta Zuberoako antzinako erakundeen berri eman diguzu hemen eta beste zenbait artikulutan. Erakunde hauek Frantziar Iraultzak desegin zituen eta lurralde berregituraketak aurreko hiru probintziak Biarnorekin batean departamentu berean sartu zituen.\nZure artikuluetan halako etsipen puntu bat somatzen dut baina nik itxaropen izpiren bat ere aurkitu nahiko nuke.\nFrantziar Errepublikaren egungo egituretan antzinako euskal biltzarrak berregiteko aukerarik ez baldin bada, Euskal Hiri Elkargoa ezin al liteke antzinako biltzarren antzeko tresna batean bilakatu, Euskal Herria egituratzen lagun dezakena?\nBenat Castorene 2019-03-29 06:41\nKonbentzitu nago gu galbidean garela.\nElkargoaren baitan dugun ilusioa da justu galbide horren lekuko eta arrazoi bat.\nZure galderari buruzko esplikazioen parte bat aurkituko duzu, duela bi urte inguru Zuzeun bertan, asaldu zen testu batean “Baionaren eta BABren estatusa euskal politikan”\nOrdutik etsipenean eta pasiibitatean ez erortzeko, duela urte bat jnguru beti Zuzeuen beste bertan testu bat entseiatu nintzen kaskarki hauslartzen (Simone Weil (1909/1943) filosofoaren laguntza mobilizatuz) .\nHau zen “Dena galdua iduritzen zaigunean, zer egin?”\nLehen testuaren diagnostikoarekin adostuz geroz, gogotik jorratuko dut azken ildo hau.


Espainolak izateari utzi dioten katalanak - - Maxixatzen.eus\nPako Sudupe 2021-11-09 00:00\nJosep Costa eivissarra da espainolak izateari utzi dioten katalanetako bat, Kataluniako Parlamentuko lehendakariorde izandakoa. Urriaren 27an atxilotu zuten Kataluniako Auzitegi Nagusiari men ez egiteagatik; hango magistratu Maria Eugenia Alegret andreak mossoei agindua eman zien Costa auzitegi horretako kalabozora eramateko, eta Costak txiokatu zuen ez zuela auzitegi horren autoritatea onartzen Kataluniako parlamentuaren ezein erabaki epaitzeko. Alegretek Costaren aurkako ikerketa abiarazi zuen, desobedientziagatik, hark Kataluniako Parlamentuko lehendakariorde gisa, 2019ko azaroan, autodeterminazioaren alde eta monarkia gaitzesteko onartutako akordioak tramitatzeagatik. Beste batzuek ere deklaratzera joateko deiak jaso zituzten eta joan ziren, baina bera ez. Desobedientzia kolektiboagoa espero zuen berak, herri desobedientzia. Goiza kalabozoan igaro zuen, eta arratsaldean kalean zen; hogei minutuko deklarazioa egin eta magistratuaren aurka kereila jarrita atera zen, ilegalki atxilotzeagatik.\nGertakari errepresibo judizial hori dela eta, Vilaweb-eko zuzendari Vicent Partalek editorial batean idatzi du berriki, gaur egun izan zaitezkeela eivissarra eta gutxiago edo gehiago espainola, baina aldi berean eivissarra eta katalana ez. Zer esan nahi du horrekin?\nPrintzerrian, Katalunian, hautu politiko arrazionala eginda, gaur egun izan zaitezke independentista, nahiz eta sentimentalki edo erreferentzia nagusiei doakienez, hizkuntza eta gainerako, espainola izan. Jakina, independentista asko dago Printzerrian katalana soilik sentitzen dena, eta hautu horrekin kontsekuente, espainol ez izaten ahalegintzen dena; baina halakoak ez bezala, eta Printzerriko katalana ez izanik, Partal bezala valentziar katalana izanez gero, edo Costa bezala balear uhartetar katalana, garbiago gelditzen omen da katalan izatearen eta espainol izatearen arteko leizea edo bateraezintasuna. Zer-pentsa ematen duen gaia da, ezta?, seguru Nafarroako eta Iparraldeko batzuek islaturik dakusatela euren burua!\nJende gehienari, seguru asko, ez zaio asko axola(ko), ez Katalunian eta ez gurean, identitate espainol eta katalanaren edo euskaldunaren arteko talka; ez da horretaz kontziente(egi), beharbada, eta lasai asko murgiltzen da eskura dituen erreferentzia espainoletan; eta, ondorioz, gero eta asimilatuago dago, nahiz eta, menturaz, oso kontziente ez izan. Lagunak erdaldunak edo erdaraz dihardutenak; lankideak beste horrenbeste; gustu literarioak edo irakurtzeko ohiturak espainolak; ikus-entzunezkoen kontsumoa erabat edo gehienbat espainola (aukera ere askoz zabalagoa)...\nBegi-bistakoa da egungo egoera soziokulturalean askoz errazago dela espainola izatea katalana edo euskalduna izatea baino. Kontua da errenditu nahi ez dugunok zertan egin behar dugun gogor, edo erresistentzia, eta horretan katalanei begira jartzea ez zait alferrikakoa iruditzen; aitzitik, onuragarria.\nHan, duela lau urteko indar-erakustaldi nazionalaren ondoren, suspergarriak ez dira oraindik itzali. Bai, iritzi politikoak bereizi dabiltza alderdi independentisten artean; ERCk nazioarteko komunitateak onartu eta behaturiko autodeterminazio erreferendum loteslea lortu nahi du, eta horretarako Espainiako Gobernuarekin elkarrizketa-mahaian dago; eta Junts eta CUP eszeptiko dira elkarrizketa-mahai horrekin, eta alde bakarreko bidea ikusten dute irtenbide bakar. Ildo horretan, Errepublikaren Kontseilurako hautetsiak aukeratzeko bozketa elektronikoa egin berri da Herrialde Katalanetan, urriaren azken hiru egunetan; bozketa horretarako izena eman dutenen artean, zerrenda irekiak dituztela, 81 independente eta 40 kargudunen artean hautatu ahal izan dute. Horrek mentalitate aldaketa ekarriko du, dudarik gabe.\nBaina iritzi ezberdinak gorabehera, oraindik ez da itzali 2017ko urriaren 1eko erreferendumaren eta hil hartan gertatutakoaren eragina, eta badaude valentziarrak eta baleartarrak gero eta arbuio edo desatxikimendu handiagoa sentitzen dutenak espainol izatearekiko; eta ez politikoki bakarrik, baizik eta erraietatik, norberaren izaera osoari dagokiola.\nGu, esan beharrik ez, okerrago gaude, eta badirudi ez gaudela kezkatuago —instituzioak eta alderdi politikoak ez—; eta bistan dago katalanek ez gaituztela euskaldunago egingo, baina ona da hara begiratzea —han ez dute borroka armatuaren hipotekarik, Terra Lliurek ez zuen inor hil!—. Ausardia dute epaile espainolei desobeditzeko, haien autoritaterik ez onartzeko, eta Errepublikaren Kontseilu nazionala hautatu berri dute: bi hitzetan, politikoki eta linguistikoki beren burua sendotzeko ausardia dute.


Mendizabal eta Mujika sailkatzeko aukerekin - - Tolosaldeko ataria\nMendizabal eta Mujika sailkatzeko aukerekin\nImanol Artola 'Felix' 2019-10-22 12:01\nBeñat Iguaran eta Unai Mendizabal Andoaingo saioan\nBeñat Iguaran, berriz, Andoaingo saioko seigarren sailkatua izan da, eta ia ezinezko du sailkapena lortzea; igandean Oihana Iguaran ariko da.\nAndoainen eta Irunen izan dira Gipuzkoako Bertsolari Txapelketako final-laurdenetako lehen bi saioak. Eñaut Martikorena hernaniarrak eta Agin Laburu astigarragarrak irabazi dituzte, hurrenez hurren. Eskualdekoei dagokienez berriz, final- laurdenetara sailkatu diren bost bertsolarietatik hiruk osatu dituzte euren lanak. Iguaran eta Mendizabal Andoainen aritu ziren, Mujika berriz, Irunen.\nAndoaingo Bastero antzokiko sarrera guztiak agortu ez baziren, ez ziren askorik geratu saltzeke. 600 ikusletik gora eta jendea gustura atera zen. Batez ere, Martikorenaren kartzelako lanarekin harrituta geratu zen jendea. Baina, orokorrean saioak zapore gozoa utzi zion bertsozaleari.\n8ko nagusian txukun aritu ziren sei bertsolariak. Iguarani eta Martikorenari kosta zitzaien gehien, baina zortziko txikian biek aurkitu zuten beren bertsokera. Sei puntuko motza izan zen final-zortzirenetatik aldatu zen ariketa bakarra eta gaiek umorerako, zein seriorako aukera eman zuten. Zortziko txikian bezala, bertsolariek publikoarekin konektatzea lortu zuten. Iguaran izan zen azken ariketa horretan puntuazio altuena lortu zuena.\nUne horretan, Urdangarinek zuen puntu gehien eta beste bost bertsolariak bost punturen tartean zeuden. Saioa ezin berdinagoa beraz. Hamarreko txikian ere gauzak berdin xamar joan ziren. Apalategiren eta Iguaranen bertsoaldia izan zen besteek baino maila baxuagokoa.\nKartzelan Martikorenak aldea atera zien beste bertsolariei eta hortxe apurtu zuen berdinketa. Ondorengo lau bertsolariak hamar punturen barruan sartu ziren. Beraz, saio ezin berdinduagoa izan zen eta puntu gutxiren baitan egon ziren postuak.\nIGUARAN ETA MENDIZABAL\nIguaranek, beraz, zortziko nagusian eta hamarreko txikian ez zuen asmatu. Beste hiru ariketetan maila bikaina eman zuen. Mendizabalek saio txukuna egin zuen. Ez zuen bertsoaldirik lehertu, baina, maila onean aritu zen. Bera izan zen hamarreko txikian bertsolaririk puntuatuena. Horri izan duen erregulartasuna erantsita, gustura zen saio amaieran zizurkildarra.\nIrunen sarrera guztiak agortu ziren. Laburu izan zen nagusi, saioko bigarrenari ia 40 puntuko aldea aterata. Mujika hirugarren izan zen eta Irunen ere bigarrenetik bosgarrenera hamar punturen aldea egon zen.\nZortziko nagusian bertsoaldi guztiak maila onekoak izan ziren eta zortziko txikian ere, antzekotasuna eta maila ona azpimarratu behar dira. Sei puntuko motzean Mujika izan zen puntuazio altuena lortu zuena. Une horretan Laburu eta biak puntuetan berdinduta zeuden, lehen postuan.\nAzken bi ariketetan, ordea, Laburuk bertsoaldi oso onak osatuta, beste bertsolari guztiak atzean utzi zituen. Mujikak kartzelako lanean ez zuen asmatu eta azkenean, Lizasorekin puntuetan berdinduta, hirugarren postua eskuratu zuen.\nHogeita hamar bertsolarietatik, hemezortzi bertsolari pasatuko dira hurrengo fasera: bost saioetako irabazleak eta hamahiru bertsolari puntuazioz.\nLaburuk Irunen lortutako 495 puntuek, lehen postua eman diote, orain arteko bi saioak aintzat hartuta. Halere, Lizasoren, Irungo bigarrenaren sailkatuaren, aurretik sailkatu dira Andoaingo lehen bost bertsolariak.\nBeraz, Mendizabal bigarren dago puntuazioz sailkatuko direnen sailkapenean, 460,5 punturekin, sailkatzeko aukera oso handiekin. Mujikak ere baditu aukerak, seigarren baitago sailkapenean, 455,5 punturekin. Bost bertsolari daude beraz, bost punturen baitan.\nIguaranek ia ezinezko du sailkatzea, zortzigarren baitago, 447,5 punturekin, hamar bertsolariko sailkapen horretan. Oraindik hemezortzi bertsolari falta dira kantatzeko.\nOIHANA IGUARANEN TXANDA\nLarunbatean Eibarren izango da saioa eta igandean berriz, Azpeitian. Igandean sartuko da txapelketan Oihana Iguaran billabonarra. Alaia Martin (Oiartzun), Amaia Iturriotz (Urretxu), Iñaki Gurrutxaga (Orio), Iñigo Mantzizidor (Zarautz) eta Nerea Elustondo (Legazpi) izango ditu Azpeitiako Soreasu antzokian oholtzakide.\n* Agin Laburu 495,0\n* Eñaut Martikorena 476,0\nIban Urdangarin 467,0\nUnai Mendizabal 460,5\nIñaki Apalategi 458,5\nAsier Azpiroz 458,5\nBeñat Lizaso 455,5\nHaritz Mujika 455,5\nUnai Gaztelumendi 451,5\nBeñat Iguaran 447,0\nIñigo Izagirre 445,5\nMaider Arregi 425,5\nAnder Goikoetxea 'Andriu' 2019 urr 22 Tolosaldea\nIgande arratsalde euritsuan jendez lepo zegoen Irungo Amaia Kultur Aretoa. Agurretan jarrera ezberdinak suma zitezkeen bertsolari bakoitzaren inten...


Ertzaintzako agenteek 17 urteko gizonezko bat atxilotu zuten ebasketa-delituaren akusaziopean Ordizian – Ikusle\nErtzaintzako agenteek 17 urteko gizonezko bat atxilotu zuten ebasketa-delituaren akusaziopean Ordizian\nIkusle - 09/08/2017\nEgintzak atzo, astelehena, arratsaldeko bostak eta gero gertatu ziren Ordiziako erdialdean. Ordu horretan, bi emakume elkarrekin zebiltzan Nafarroa kalean, horietako bat gurpil-aulkian zihoan, minusbaliotasun baten ondorioz.\nJasotako salaketan aditzera ematen denez, minusbaliotasuna duen emakumea, beste emakumearen laguntzarekin, pixka bat ibiltzeko jaiki zenean, emakumeek gurpil-aulkiaren eserlekuan utzi zituzten haien poltsak. Gizonezko batek inguruabar hori baliatuta, lasterka poltsak ebatsi, eta ihes egin zuen bertatik.\nMinutu gutxira, Ertzaintzaren koordinazio-zentroa agenteei gertatutakoaren berri ematen ari zitzaienean, herritarren segurtasunerako patruila batek ustezko egilearen ezaugarriekin bat zetorren gizonezko bat ikusi zuen. Hura identifikatzera hurbildu zirenean, susmagarriak lasterka ihes egin zuen; alabaina, pixka bat geroago, Urdaneta kalean harrapatu ahal izan zuten, eta atxilotu egin zuten.\nUstezko egilea atxilotu zuten unean, ertzainek 17 urteko gizonezkoari esku-dirua eta zenbait ondasun atzeman zizkioten, itxuraz ebasketaren harrapakinak. Era berean, inguruak miatu, eta ebatsitako poltsak aurkitu zituzten. Ihes egitean, gaizkileak dirua eta baliozko objektuak hartu, eta poltsak lurrera bota zituen.\nLEE TAMBIÉN: Hazte Oír acusa a Netflix y Mediapro de lucrarse con las víctimas del terrorismo de ETA\nETIQUETAS: Delincuencia, Ertzaintza, Gipuzkoa, Ordizia


Itelazpik 2. dibidendu digitala Bizkaiko Finken Enpresa Administratzaileei helarazten die | Itelazpi\nItelazpik 2. dibidendu digitala…\nDatorren asteartean, martxoaren 3an, estatu mailako aldi bereko emisioak bertan behera geratuko dira Bizkaian, eta gune jakin batzuetan, oro har estaldura baxukoak, aldi bereko emisio autonomikoak piztuko dira. Bizkaia izan da eragin txikiena izan duen lurralde historikoa, eta Mediaset Taldearen edukiak biltzen dituen MPE3 multiplean baino ez du eraginik izango. Bileran, Itelazpik autonomia-erkidegoetako emisioei buruzko informazioa eman du, eta eremu oso zehatzetarako, Estatuko emisioei buruzko jarduketak. Hori guztia, herritarrengan eragin gutxien izan dezan, behar den informazioa eskaini du. Hori izan da gaur Bilbon Bizkaiko Finken Administratzaileen Enpresei eskainitako informazio-jardunaldiaren ardatz nagusia. Jardunaldi hori ABITELek (Telekomunikazioen Enpresa Instalatzaileen Bizkaiko Elkarteak) eta CAFBIZKAIAk berak (Bizkaiko Finken Enpresa Administratzaileen Elkargoak) koordinatu dute.\nEITB taldearen emanaldiek (bi eduki bereizmen handian ETB-1 HD eta ETB-2 HD, eta lau kalitate estandarrean ETB-1, ETB-2, ETB-3 eta ETB-4), oro har, ez dute eraginik izango eta 35 kanalean emititzen jarraituko dute. Hala ere, estaldura txikiko emisio-zentro batzuk, biremisio-sistemekin hornituak, ohiko kanaletik 35. kanalera aldatuko dira. Kasu horietan, Itelazpik aldi bereko emisioak izango ditu martxoaren 3tik (pizte-data) prozesua ekaiean amaitu arte. Jardunaldian jaso denez, oraindik antena kolektiboa egokitu ez duten erkidegoek kanal berriak sintonizatzeko egin beharko dute, betiere aurreikusitako laguntzak eskuratzeko baimena duen enpresa instalatzaile baten bidez. Eraikinaren tamainak eta antena kolektiboaren tipologiak ezarriko du egin beharreko prozedura (ikus irudia). Zalantzarik izanez gero, erkidegoa baimendutako enpresa instalatzaile batekin harremanetan jartzea gomendatzen da, hala badagokio, jarduketa mota planifikatzeko. Egokitzapenak amaituta, telebista-gailua berriz sintonizatzea baino ez da faltako, ohiko kanalean emisioak ikusten ez diren unean egin behar dena.\nInformazio gehiago nahi duenak 2. dibidendu digitalari buruzko atala bisita dezake Itelazpiren webgunean.


umeen ARTEAn: IKTak, hezkuntza aireberritzeko aitzakia\nGaur egun bizi garen gizartean teknologiak ezinbestekoak bilakatu dira, baina hezkuntza ez da horretara moldatu; esan dezakegu, atzeratuta gaudela, duela 50 urtean jarraitzen zuten ikas-irakas prozesua erabiltzen dugu, kontuan hartu gabe garai guztiz aldatu dela.\nArazo honen barruan arrazoi desberdinak daude, eta irakasle askoren prestakuntza eza horietako bat da, eta nire ustez hori da lortu behar dugun oinarrizko gauza bat; umeak egoki hezteko haien etorkizunerako, bizi diren gizartearen ezaugarriekin bat. Beraz, testuak dioen bezala, hezkuntza berritu behar dugu; baina ez nuke ahaztu behar oso garrantzitsua dela hainbat moldaketa egitea teknologiak erabiltzen hasteko eskoletan, horietarik: ziurtatu behar gara ume guztiek daukatela aukera teknologia berriak erabiltzeko, eta horretara egokitu.\nNire ustez, teknologia berriak hain barneratuta dituztenez gaurko umeek, ezinbestekoa da hezkuntzak ere hain errotuak egotea; alde batetik, gaurko bizitzarako prestatzeko eta bestetik, umeen partaidetza aktiboagoa izateko, izan ere, testuak dioen bezala, egunero erabiltzen dituztenez, eskolan interesa piztuko luke hauen erabilerak.\n1. Nola egin ahal diogu aurre eten digitalari?\n2. Klase bat ematerako orduan, IKTen erabilerak hainbat izan daitezke, aipatu erakargarrien iruditzen zaizkizun 5, eta eman zergatiaren azalpentxo bat.\nOso interesgarria iruditu zait bideo hau, ume baten pentsamendu arazoaren aurrean oso ondo plazaratzen duela uste dut.\nEtiquetas: Bideoa, Irudia, Saio teorikoak


Mondreville (Seine-et-Marne) - Wikipedia, entziklopedia askea.\nPatrick CHAUSSY (2014-2020)\n48° 08′ 33″ N, 2° 36′ 34″ E / 48.1425°N,2.6094°E / 48.1425; 2.6094Koordenatuak: 48° 08′ 33″ N, 2° 36′ 34″ E / 48.1425°N,2.6094°E / 48.1425; 2.6094\nMondreville (Seine-et-Marne) (Frantzia)\nSceaux-du-Gâtinais, Arville, Château-Landon, Chenou, Gironville eta Maisoncelles-en-Gâtinais\nMondreville Frantziako udalerria da, Seine-et-Marne departamenduan dagoena, Île-de-France eskualdean. 2013an 354 biztanle zituen.\n2007an Mondreville udalerrian erroldatutako biztanleak 354 ziren. Familiak 124 ziren, horien artean 20 pertsona bakarrekoak ziren (4 bakarrik bizi ziren gizonak eta 16 bakarrik bizi ziren emakumeak), 40 seme-alabarik gabeko familiak ziren, 48 seme-alabak dituzten bikoteak ziren eta 16 seme-alabak dituzten guraso-bakarreko familiak ziren.\n2007an 165 etxebizitza zeuden, 126 familiaren etxebizitza nagusia ziren, 19 bigarren erresidentzia ziren eta 20 hutsik zeuden. 164 etxeak ziren eta 1apartamentu bat zen. 126 etxebizitza nagusietatik 108 bere jabearen bizilekua ziren, 11 alokairuan okupaturik zeuden eta 7 doan lagata zeuden; 4 etxek bi gela zituzten, 12 etxek hiru zituzten, 21 etxek lau zituzten eta 89 etxek bost zituzten. 105 etxek euren parking plaza propioa zuten azpian. 39 etxetan ibilgailu bat zegoen eta 80 etxetan bat baino gehiago zituzten.\n2007an lan egiteko adina zuten pertsonak 232 ziren, horien artean 175 aktiboak ziren eta 57 inaktiboak ziren. 175 pertsona aktiboetatik 166 lanean zeuden (93 gizon eta 73 emakume) eta 9 langabezian zeuden (3 gizon eta 6 emakume). 57 pertsona inaktiboetatik 17 erretiraturik zeuden, 27 ikasten zeuden eta 13 "bestelako inaktibo" gisa sailkaturik zeuden.\n2009an Mondreville udalerrian 135 unitate fiskal zeuden, 374,5 pertsonek osaturik. Pertsona bakoitzeko diru-sarrera fiskalaren mediana urteko 20.505 euro zen. \n2007an zeuden 13 komertzioetatik, 1 erauzte enpresa zen, 1 bestelako produktu industrialen fabrikazioko enpresa zen, 5 eraikuntza enpresak ziren, 2 ibilgailuen saltze eta konpontze enpresak ziren, 1 garraio enpresa zen, 1 ostalaritza eta jatetxe enpresa zen eta 2 zerbitzu enpresak ziren.\n2000. urtean Mondreville udalerrian 18 nekazaritza-ustiategi zeuden.\nMultimedia: Mondreville (Seine-et-Marne)\nBNF: 15275637v (data)\nOrriaren azken aldaketa: 14 iraila 2020, 14:52.


Autoen aparkalekuak antolatzen ari dira Sanjuandegin - Azpeitia - uztarria.eus\nAutoen aparkalekuak antolatzen ari dira Sanjuandegin\nUrola kostako Hitza 2005-11-18 09:11\nSalbe auzunean aparkaleku berriak egiteko obrak.\nSalbe auzunea 26-31n, lehengoez gain, 45 aparkaleku berri egiten ari dira\nObra urtearen bukaerarako bukatuko dute (Urola Kostako Hitza)\nSanjuandegin aparkalekuak berrantolatzeko proiektua eginda dauka Azpeitiko Udalak. Orain, Salben lehen zeudenez gain, 45 aparkaleku berri egiten ari dira, 26-31 zenbakien artean.\n"Lehen autoak espaloietan eta gune berdeetan aparkatzen ziren leku horretan, beraz oinezkoentzako gunea mugatu egingo da eta autoak aparkatzeko leku berriak egokituko dira. Berdegunea ahal den neurrian errespetatzen saiatu gara eta han kenduko dena beste leku batean berreskuratuko dugu", dio Jose Mari Arregi udaletxeko aparejadoreak. 90.000 euroko aurrekontua dago obra horiek egiteko, baina hori igo egingo da, lurzorua jaso dutenez saneamenduko azpiegiturak berrituko dituztelako.\nAlberdi-Muguruza enpresa ari da obra egiten eta abenduaren amaierarako bukatuta egongo da.\nBaina obra hori bukatu ondoren Salbe 20-24 artean hasiko dira aparkalekuak berrantolatzeko lanak. Toki horretan lehengoez gain beste 15 aparkaleku egingo dituzte.\nJoan den urtearen bukaeran Intra enpresak azterketa bat egin zuen Udalak aginduta. Bertan, besteak beste, Sanjuandegin aparkalekuen gabezia zegoela adierazten zen. Orduan Udalak bertako aparkalekuak berrantolatzen hastea erabaki zuen, pausoz pauso. Salbe, Urbitarte eta Jose Antonio Agirre plazaren gunean guztira 909 aparkaleku daude (521 aparkaleku publikoak, 208 lur azpiko aparkaleku pribatuak eta 180 bado partikularrak), baina 935 auto daude, gabezia %3koa da. Horri aurre egiteko 185 aparkaleku berri egitea aurreikusi du Udalak.\nEuskal Herria eta Barrenetxen ere aurrerago aparkalekuen berrantolaketa egitea aurreikusita dauka Udalak.\nAzpeitian dauden motordun ibilgailuak 7.600 baino gehiago dira gaur egun.


Bizidun iraunkorraren gida - IKEA\nAldaketa sinpleak bizitza jasangarrirako\nInoiz baino errazagoa eta hobea da zure etxea jasangarriagoa izatea. Bazenekien? Dirua aurreztu dezakezu eta gure baliabide baliotsuak gorde.\nBideoa: Etxean bizimodu jasangarriago bat eramateko gomendioen artean, aulki bat berriro margotzea, txorrota ixtea eta sofaren zorroa berritzea topa ditzakegu.\nMoztu ur kontsumoa erdira, saiatu ere egin gabe.\nSukaldeko eta bainugelako gure txorrotak ur-kontsumoa % 50 murrizten laguntzen dizu. Sentituko duzun alde bakarra zure ur-fakturan egongo da.\nSukaldeko txorrotak erostea\nVIMMERNSukaldeko txorrota ihinztagailuarek\nLAGANSukaldeko aginte bakarreko txorrota\nTOLLSJÖNSukaldeko txorrota ihinztagailuarek\nEpe luzerako egurra aukeratzea\nEgur berriztagarriz egindako produktuak urte asko irauteko diseinatuta daude. IKEAren zur guztiak IWAYren baso-estandarra betetzen du. 2020 amaierarako, egur guztiek edukiko dute FSC (Forestry Stewardship Council) ziurtagiria. Solid.\nDendako zurezko altzariak\nLÄTTUmeentzako mahaia 2 aulkirekin\nHEMNES2 tiraderadun idazmahaia120x47 cm\nHAVSTAZokalodun armairua81x47x89 cm\nTulipa hau zelulosazko oinarria duen material berriztagarri batez eginda dago\nMOJNA / HEMMASabaiko lanpara\nGorde soberakinak gerorako, hondakinen murrizketan eragin handia izateko\nGorde itzazu soberakinak, gero berotu eta hartu otordu azkar baterako beste egun batean. Horrek eragina du urtero botatzen diren 1.300 milioi tona elikagaien murrizketan.\nIKEA 365+Estalkidun potoa1.0 l\nIKEA 365+Estalkidun potoa600 ml\nIKEA 365+Estalkidun potoa1.3 l\nIKEA 365+Estalkidun potoa750 ml\nIKEA 365+Estalkidun potoa400 ml\nIKEA 365+Edukiontzia1.0 l\nIKEA 365+Estalkidun potoa180 ml\nPRUTAPotoa, 17ko sorta\nLandarez egindako bola honek jatorrizko haragi-bolaren aztarna klimatikoaren % 4 baino ez du\nAukeratu hazkunde bakoitzaren erritmoari jarrai diezaioketen altzariak\nHaurrak gauza batengatik ezagutzen dira: haztea. Orduan, urtebetean ordezkatu beharko duzun ohearen ordez, hauta itzazu adin eta etapa guztietan haiekin batera haz daitezkeen piezak.\nOhe luzagarriak erostea\nUmeentzako zabaltzeko moduko oheak eta neskak\nKRITTEROhe-egitura somierrarekin70x160 cm\nSNIGLAROhe-egitura somierrarekin70x160 cm\nBUSUNGEOhe hedagarria80x200 cm\nMINNENOhe-egitura +xafladun somierra80x200 cm\nSUNDVIKOhe-egitura +xafladun somierra80x200 cm\nSLÄKTOhe-egitura +xafladun somierra80x200 cm\nEmaiozu bigarren bizitza bat zure altzari zaharrei.\nGure berrerosketa- eta birsalmenta-zerbitzuarekin, kreditu bat jaso dezakezu dendan eta bigarren bizitza bat eman IKEAko zure altzari erabiliei. Eta zure altzariek konponketa txiki bat besterik behar ez badute, zuk zeuk egiteko tresnak ere baditugu.\nFIXALitio-ioizko bihurkina3.6 V\nFIXAErremintak 17 pieza\nFIXALitio-ioizko zulagailu/bihurkina7.2 V\nFIXAZuloak egiteko txantiloia\nFIXATorlojuak+takoak 260 p\nFIXAKoadroetarako kakoa, 116 p\nFIXAHorma errematatzeko moldura\nAztertu etxean bizimodu jasangarriagoa izateko modu erraz eta eskuragarriak


printzesa eta herensugea by lourdes lourdes - issuu\nBazen behin gaztelu eder batean printzesa eder bat. Hamasei urte zituen. Sara izena zuen. Ile horia zuen. Begi marroaiak zituen eta txinatarra zen. Goizero erosketak egiten zituen. Arratsalde batzuetan Romirengana joaten zen, bere lagun mina.\nEgun batean Sara Romiren etxera zihoala bapatean kalean Herensuge bat ikusi zuen. Herensugeak esan zion berarekin etortzeko eta hurrengo goizean bere gurasoengana eramango zuela. Sara Herensugearen hegoan lo gelditu zen.\nHurrengo egunean esnatu zenean kartzelan zegoela konturatu zen. Romi espiatzen zegoen eta hurrengo egunean printzesaren bila joan zen. Romi, Sara kartzelatik ateratzen saiatu zen eta lortu zuen. Atera zuenean muxu bat eman zion, Herensugeak erasotu zituen, baina Romik ezpatarekin lepoa moztu zion eta biak poz pozik gaztelura joan ziren.\nHandik egun batzuetara ezkondu egin ziren.\nHiru neska izan zituzten, eta beraien izenak Julia, Blanca eta Lorea. Oso pozik bizi ziren.\nprintzesa eta herensugea\nhaurrak idatzitako ipuina 4. taldea


Gizarte Ekonomiako Euskal Behatokia » Euskal Enpresaren Gizarte Erantzukizuna erreskatatzea\nEuskal Enpresaren Gizarte Erantzukizuna erreskatatzea\nEnpresaren Gizarte Erantzukizunarekin zer gertatu da? Duela urte gutxi arte; zehazki, krisia hasi zen arte, guztion ahotan zegoen. Boladan zen. Baina badirudi jada ez dela hainbeste aipatzen. Zergatik? Erantzuna sinplea da: enpresa kapitalistak bere esku zuen erreminta horretaz jabetzeko botere mediatiko eta ekonomikoa. Eta, orain zer?\n2008an krisia hasi zen arte, enpresa kapitalistak dirua eta esfortzua inbertitzen zituen bere erantzukizun soziala ikusarazteko. Kanpora begira erakusten zuen interes hori, bereziki. Noski, marketin tresna bezala erabiltzen zuten, enpresaren "aurpegia garbitzeko". Baina kontzeptu horrek, berez, enpresaren kulturan eta praxian barneratuta egon behar du, zeharkako lan-ildoa beharko luke izan. Horrela bakarrik bihurtzen da balio erantsia, eta orduan soilik bilakatzen da lehiakortasun jasangarrirako faktore.\nEz litzateke ausarta baieztatzea, krisiaren ondorioz euskal enpresa gehienak gizarte-erantzukizunaren arlotik hasi direla gastuak murrizten. Horren adibide garbia da langileen eskubideak eta baldintza soziolaboralak debaluatu izana.\nEra berean, erantzukizun sozialeko rankingetan nagusi ziren, eta oraindik ere badiren, enpresa handiek ez dute zalantzarik egin "gizartearekiko eta ingurumenarekiko kezka" hori bertan behera uzterakoan, euren emaitza ekonomikoak 10 digitutik 8ra pasa direnean. Egia da euren botere ekonomikoari esker ustezko erantzukizun hori euren publizitate diskurtsoetan mantendu ahal izan dutela, baina badirudi dagoeneko inori horrelakorik sinestarazteko argudiorik gabe geratu direla. "Energia berdea" edo "energia soziala" bezalako kontzeptuak entzun eta pobrezia energetikoaren datuak ezagutzen ditugunean, edo "Etxebizitza Sozialen Funtsaz" mintzatzen direnean eta etxetik bota dituzten pertsonen zifrak begiratzen ditugunean, zaila egiten zaigu etika eta koherentzia txikiren bat hautematea enpresa horietan.\nAitzitik, pentsa dezagun gizarte-ekonomiako entitate batean. Inoiz ikusi al dugu baten bat banku eta enpresa energetiko handien mailan? Galdera erretorikoa da. Logikari jarraituz, lehenengo postuetan egon beharko lukete enpresa horiek, gizarte-erantzukizuna euren DNAn baitaramate jaiotzetik; euren idiosinkrasiariaren barne dago, eta ez dute gizartearekiko ardura hori enpresan ezarri beharreko gauza bezala edo bezeroak erakartzeko estrategia moduan ikusten. Badirudi oinarrizko arrazoia dela hori gizarte-ekonomiaren sektoreak izatez berea dena aldarrikatzeko. Krisialdiak, beste behin ere, horretarako aukera eskaintzen du.\nEzin dugu ahaztu enpresaren erantzukizun soziala oinarrizkoa izan daitekeela gizarte-ekonomia bultzatu eta ikusarazteko lan zail horretan, jendartean oso ongi ikusia dago eta. Balio estrategikoa izan daiteke, gizarteak ekonomia sozialeko enpresak alternatiba bideragarri, sendo eta eraginkor gisa hauteman ditzan lortzeko.\nBaina horretarako, beharrezko da gizarte-ekonomia erreferentziazkoa izatea, eremu honetan liderra izatea, eta horrela, Enpresaren Gizarte Erantzukizunaren balio politiko, eraldatzaile eta berritzailea berreskuratzea. Prozesu horretan, oso garrantzitsua da sektorean egiten diren jardunbide egokiak erakustea. Horrek ez lioke enpresari gastu erantsirik eragin beharko, gehienek naturaltasun osoz praktikatzen baitute gizarte eta ingurumen erantzukizuna. Alabaina, esfortzua egin behar da lan hori ezagutarazteko.\nTestuinguru horretan, ezinbestekoa litzateke enpresek gizarte eta ingurumen arloetan duten konpromisoa neurtzeko erremintak erabiltzea; baloratzeko, ziurtatzeko eta egiaztatzeko irizpide komunak ezarriz. Bestalde, euskal gizarte-ekonomiako sektoreari zuzendutako ziurtagiri eta rankingak sortzea ere onuragarria izan daiteke entitate horien jardunbide egokiak modu erakargarriago batean nabarmentzeko.\nGure inguruan badaude bide horretan lanean diharduten hainbat erakunde. REAS Euskadik sektorearen eta entitate bakoitzaren errealitatea aztertzen duen Ikuskaritza Soziala ezarri du. 2013an 58 entitatek hartu zuten parte, euren barne ekonomia solidarioaren printzipioak finkatzeko. Euskadiko Kooperatiben Konfederazioak (Konfekoop) Enpresaren Gizarte Erantzukizunean oinarritutako ADVALUA erreminta bultzatzen du. GRIrekin elkarlanean landu dute eta gizarte-ekonomiari dagozkion adierazle espezifikoak ditu. ASLEk, berriz, elkarteak berak edo SOPRECSek landutako web tresnak erabiltzen ditu; adibidez, Enpresaren Erantzukizun Sozialaren diagnosia egiteko erreminta, parte-hartzeari dagokionez. EHLABEk uste du garrantzitsua dela desgaitasunaren arloan egindako inbertsioen itzulkin soziala dirutan neurtzea. Mota horretako entitateen erantzukizun sozialaren termometro modukoa da hori. Gureak eta Lantegia Batuak enpresek ere erabiltzen dute.\nAzkenik, enpresa kapitalistaren eta gizarte-ekonomiako enpresaren gizarte-erantzukizunean dauden desberdintasunak transmititu beharra daukagu, jendeak ikus ditzan. Lortzen ez badugu, Enpresaren Gizarte Erantzukizunak orain arteko gabezia berak izaten jarraituko du. Zeren zain gaude?


Muruetako Udalak herriko eserlekuak berritu ditu - Busturialdeko Hitza : Busturialdeko Hitza\nMuruetako Udalak herriko eserlekuak berritu ditu\nElizalden jarri dute eserleku berrietako bat, eliza ondoan. Bestea, berriz, Olatxun.\nHerriko eserlekuak berritu eta orain arte ez zeuden beste bi eserleku berri jarri ditu Muruetako Udalak.\nZaharkituta zeuden sei eserleku aldatu dituzte: Kamiñokotik Basterretxera bidean zeuden horietako bi eta Sagatxan, berriz, lau. Tomasenen, berriz, beste bi eserleku berritu dituztela esan du Muruetako alkate Julen Karrionek: “Egoera oso txarrean zeuden guztiak, urteetako mantenu falta zeukaten”.\nBi lekutan jarri dituzte eserleku berriak. Bat Elizalden jarri dute, eliza ondoan. Alkatearen arabera, herritarren eskaria zen. Beste eserleku berria, berriz, Olatxun jarri dute, Murueta eta Busturia arteko mugan. “Goierrin zelaitxo bat jartzen gabiltza, eta harako bi eserleku zeuden eskatuta. Bi horiek jartzea, hala ere, garesti ateratzen zen, eta kopuru horregaz, beste horiek guztiak aldatzea lortu dugu. Hala, herriko eserlekuen %100 berriztuta geratu dira”.


Lagun Onak-Real Sociedad partidarako bi sarrera zozkatuko ditu Uztarriak - Uztarria (Azpeitia)\n2019ko uzt. 9a, 11:31\nLagun Onakek eta Realak denboraldi aurreko lehenbiziko neurketa jokatuko dute zapatuan, hilak 13, Garmendipen (19:00), eta Uztarria Komunikazio Taldeak partida horretarako bi sarrera zozkatuko ditu bere bazkideen artean.\nBazkideek uztarriazozketak@gmail.com helbidera idatzi beharko dute zozketan parte hartzeko mezua, bazkidearen izen-abizenak eta harremanetarako telefono zenbakia zehaztuta. Ostiral goizean egingo du zozketa Uztarriak eta ostegun gauera arte dute parte hartzeko aukera bazkideek.\nLagun Onaken 75. urteurreneko ospakizunen barruan antolatu dute zapatuko partida. Lagun Onak bihar hasiko da sarrerak saltzen Garmendipeko leihatilan; hain zuzen ere, asteazkenean eta ostiralean 18:30etik 19:30era, eta zapatu goizean 11:00etatik 12:00etara eros ahal izango dira sarrerak. Tribunako sarrerak 15 eurotan salduko dituzte eta gainerakoak, berriz, 10 eurotan; gazteek eta jubilatuek, aldiz, bost euroren truke ikus ahal izango dute norgehiagoka, eta doan izango da sarrera 16 urtetik beherakoentzat.


Nazioarteko finantza arkitektura berria: krisiaren aurrean Latinoamerikatik sortutako erantzuna | Revista Pueblos\nLatinoamerikan, duela zenbait urtetik hona, finantza-erakunde internazionalen egitura era funtzionamendua erreformatzeari buruz hitz egiten ari da. Finantza arkitektura berria eratzeari dagokion eztabaida, integrazio ekonomikoaren aldeko apustua da, eta aldi berean, Latinoamerikako integrazio politikoaren alde, gizarte zibiletik egindako apustuaren parte ere bada.\nMundu osoa suntsitzear egon ziren bi mundu guerren ostean, nazioarteko finantza-orden berri bat ezarri zen. Honen egitura, 1944an diseinatzen hasi zena, hurrengo bi instituzio naguasiak zituen bere barne: Nazioarteko Diru Funtsa (NDF) eta Munduko Bankua (MB).\n80ko hamarkadaren erdialderantz, merkataritza harremanen liberalizazio orokorra hasi zen. Finantzamerkatu domestikoaren desarautzearekin batera, 90ko hamarkadan, nazioarteko kapitalfluxuak era esponentzialean hasi ziren. Bi fenomeno hauek garrantzi handiko aldaketa eragin zuten nazioarteko finantza-sistemaren funtzionamenduan, eta aldaketa hau herrien finantza-egonkortasun ezaren oinarrian dago.\n1997ko asiar krisia eta Mexikar, Brasildar eta Errusiar krisiak fi nantzaezegonkortasun honen adierazpenetariko batzuk izan ziren. Hauek, zenbait elementu kontutan hartuta, nazioarteko finantza-instituzioei buruzko lehenengo eztabaida bat sorrarazi zuten: alde batetik, instituzio horien egiturari buruzkoa, eta bestetik, nazioarteko finantza-egonkortasuna lortzera eta garapen baxuko herrien pobrezia murriztera zuzendutako neurriei dagokiena.\nGLOBALIZAZIOA ETA KRISIA\nHonek, nazioarteko finantza-sistemaren ezgaitasuna utzi zuen agerian, ez baitzen, mundu ekonomia krisietaz babesteko gai; eta krisiek inpaktu handia zeukaten jende askorengan, bereziki pobrezia egoeran aurkitzen zirenengan. Mundu krisiak kapitalismoaren zati banaezina izanda, 80 hamarkadako zor-krisiaz geroztik haien maiztasuna hazi dela ikusi ahal izan da.\nGlobalizazioa dela eta, ekonomia eta merkatuen arteko interakzioak era nabarmenean hasi dira; bai merkatu errealei, bai finantza-merkatuei dagokienez. Finantza arloko berrikuntzek eta finantza-fl uxuen liberalizazio progresiboak, salerosketa finantzarioak igoaraziz aparte, lurrunkortasuna bultzatu ere egin dute.\nElkarrekiko menpekotasun ekonomikoaren sakontzea, hazkunde iraunkorra dagoen kasuetan onuragarria izan daiteke; baina oraingo testuinguruan, boomerang baten antzera kolpatu ditzake ekonomia ahulenak garapen baxuko barne merkatuak dituztenak eta esportazio dibertsifikatutak ez dituztenak (azken hau da Latinoamerikako ekonomia askoren kasua, erauzketa-industriaren menpe daudenak). Ekonomia batetik besteriko extrernalitateen kutsatze eta arraste efektuak etengabe ematen dira fi nantza-globalizazioak markatutako jokaleku honetan, hala nola, 1929ko eta 2008ko krisien kasuetan.\nAzken krisian, mundu ekonomiaren oinarria izan ohi den dolarra, ezegonkorra eta konfi antza gutxikoa bilakatu dela hauteman daiteke; bai ordainbide gisa, bai erreserba aktibo gisa. Mundu ekonomia dolarrean oinarrituta dagoenez, eta Estatu Batuek sostengu erreala ez duten dolarrakjaulki dituztela kontutan hartuta, mundu osoa, gero eta gutxiago balio duen moneta baten pisua jasaten ari da. Artikulu honetan fi nantza arloa azpimarratzen den arren, krisi hau, finantza krisi arrunta ez den premisatik abiatzen da. Krisi hau, konplexuagoa, oraingo ereduaren agortzea adierazten duen heinean, zibilizazio-krisia izan liteke. Aldi beran, munduan, botere oreka berria agertzen ari da Estatu Batuak, Europar Batasuna eta Japonen gainbehera eta BRICS taldearen urgaineratzea dela eta. Krisi hau, bada, adierazpen anitzak dauzka.\nFinantza arlora itzuliz, hazkunde aroetan, fi nantza esparruko aktoreek arriskuak gutxietsi dituztela egiaztatu dezakegu; adibidez, zorpretze maila altuei dagokionez. Horri esker, zorraren arazoa, lehen Hegoaldeko herrietan kontzentratuta zegoena, gaur egun, mundu osoko problematika bihurtu da, eta herri aberatsenak dira zor handienak dituztenak.\nGERO ETA KRISI SAKONAGOA, GERO ETA INTEGRAZIO HANDIAGOA\nLatinoamerikako gizarte, politika eta ekonomia integrazioa indartzeko zenbait iniziatiba sortu ziren eskualde horretako Estatuetatik. Jarraian, horietako bakoitzari buruzko aipamena.\nAmeriketarako Bolibartar Alternatiba (ALBA). Erakunde hau, Estatu Batuek sustatutako Ameriketako Merkataritza Askeko Eremuari (ALCA) aurre egiteko jaiotzen da. Hasieran Venezuelak eta Kubak osatuta, gero Antigua eta Barbuda, Bolivia, Dominika, Ekuador, Nikaragua, Saint Vincent eta Grenadinak, Bolivia eta Honduras gehitu ziren (azken hau Zelaya presidentearen kontrako kolpe ostean utzi zuen erakundea). Nazio ezberdinen abantailak ustiatzeko moduko mekanismoak eratzea du helburu, herri hauen arteko asimetriak orekatzeko asmoz. Konpentsaziofuntsak erabili, eta Herrien Merkataritza Hitzarmena (TCP) aplikatzen ditu.\nAndeetako Nazioen Komunitatea (CAN). 1969an Cartagenako Akordiotik jaiotako eskualde-erakundea. Orain Boliviak, Kolonbiak, Ekuadorrek eta Peruk osatuta. Herri andetarren elkartearen bidez garapen integrala, orekatuta eta autonomoa lortzea du helburua. 1976. urtean, Txilek utzi zuen (Augusto Pinochet-en diktadura pean). Geroago (2006), Venezuelak utzi ere egin zuen, Kolonbiak eta Peruk sinatutako Merkataritza Librearen Hitzarmenen (MLH) aurkako protesta gisa.\nLatinoamerikar eta Karibetar Estatuen Komunitatea (CELAC). Eskualde mailako gobernuen arteko erakundea da. Latinoamerikako herrien garapena eta integrazioa sustatzen du. 2010eko Latinoamerika eta Karibearen Batasunaren Gailurrean eratuta, “elkartasun, elkarlan, osagarritasun eta adostasun politikoa”-ren esparruan, latinoamerikar eta karibetar herrien integrazioa sakontzea du helburu, potentzia handien tutoretza alde batera utzita.\nHegoaldeko Merkatu Komuna (MERCOSUR). 1991ean sortutako azpieskualde blokea, Argentinak, Brasilek, Paraguaik, Uruguaik eta Venezuelak osatuta. Bestalde, Bolivia, Txile, Kolonbia, Peru eta Ekuador ditu lagun. Helburuen artean, hurrengoak ditu: kideen arteko ondasun, zerbitzu eta produkziofaktoreen zirkulazio librea; kanpo muga-zerga komuna eta merkatalpolitika komuna; Estatu kideen arteko politika makroekonomiko eta sektorialen koordinaketa; eta integrazio prozesua indartzeko, legedien amortizazioa.\nHegoamerikar Nazioen Batasuna (UNASUR). Eskualde mailako erakundea da. Hegoamerikar identitate eta herritartasun baten eraketa, eta eskualde eremu integratuta garatzea ditu helburu. Hamabi Estatuk osatuta dago. Estatu hauen biztanleria, 400 miloi pertsona, Latinoamerikako ehuneko 68a da.\nEsperientzia hauek, latinoamerikar integrazio eta adostasun politikorako eremuak eratzeko borondatea nabarmendu dute. Ikuspuntu politiko ezberdinak egon arren (bereziki UNASURen), espazio hauetan, Latinoamerikaren interesak laguntzen dituen finantza-entitate propioak sortu beharra planteatu ere egin da.\nESKUALDE-ERANTZUNA ARAZO GLOBAL BATEN AURREAN\nTestuinguru honetan, Nazioarteko Diru Funtsaren (NDF) rola jartzen da zalantzan; krisiak kudeatzeko duen gaitasuna, batez ere gertatu berrienak; eta era berean, diru publikoarekin bankuak erreskatatzeko operazio garestietan izan duen funtsezko rola. Honen aurrean, latinoamerikar gizarte zibiletik, nazioarteko fi nantza arkitekturaren eskualderatzea proposatu egiten da, garatzen ari diren eskualde-integrazio iniziatibak indartzeko intentzioarekin.\nIzan ere, Zor, Garapen eta Eskubide Sare Latinoamerikarretik (Latindadd) eskualde finantza arkitektura berria proposatzen da; era araututa eta gardenean funtzionatzen duena, egonkortasun eta integrazio ekonomikoaren sustapenerako. Era berean, lehengaien merkatu espekulatiboak, batez ere elikagaienak, desagertarazten saiatzen den arkitektura; zor ilegitimo eta jasanezinak baliogabetzen dituena; herri, eskualde eta mundu osoko garapena eta ekitatea sustatzen duena; kapital-mugimenduen kontrol mekanismoak eratzen dituena; paradisu fi skalak eraisten dituena eta, azkenik, mundu fi nantzen eskualdetzearen aldeko apustu irmoa egiten duena.\nESKUALDE FINANTZA ARKITEKTURA BERRIAREN INSTRUMENTUAK\nInstrumentuen artean hurrengoak aurkitzen dira:\nIntegraziorako Hegoaldeko Funtsa. Aintzat hartu beharko lituzke eskualdeko herrien nazioarteko erreserbak. Momentu honetan, 90ko hamarkadako pilatze eta superabit politikei esker, erreserba horiek maila altuan aurkitzen dira, eskualdera zuzendutako nazioarteko lankidetzaren zenbatekoaren gainetik ere. Honek, kanpo-fiantzamenduarekiko menpekotasuna gainditzea ahalbidetuko luke, bere baldintzapekotasuna garaitzea eta dirua edukitzea, pagamendubalantza arazoetarako, krisiarako, etab.\nHegoamerikar Batasun Monetarioa. Egonkortasuna eskaini eta eskualdetik kanpoko merkataritzari lotutako lurrunkortasuna murriz lezake. Honek, dolarraren menpekotasunetik kanpo salerostea ahalbidetuko luke, dolarrak dakartzan kostuak desagertuta. Ondorioz, eskualdeko barne merkataritza indartuko litzateke. Kontu unitate hau bultzateko erabaki bateraturik ez dagoen arren, banku zentralen politiken koordinazioari dagokionez aurrerapenak ikus daitezke.\nHegoaldeko Bankua. Bere funtzionamendua, iniziatiba txikiak, enpresa txikiak eta produkzio txikia fi nantzatzera zuzenduta egongo litzateke. Era berean, beste printzipiotan sostengatutako enpresa-oinarri berria sortarazten saiatuko litzateke. Hau ingurumenaren aldetik iraunkorra izan beharko litzateke eta behinbehineko lan ezegonkorrak dituen gehiegoarentzako lanpostuak eratzen lagundu beharko luke.\nEskualdeko finantza arkitektura berriaren aldeko apustua, praktika eta diskurtso kontrahegemonikoak planteatu ohi dituzten mugimendu eta sareen hausnarketa, ekintza eta proposamenen norabide berean dabil. Ekonomia solidarioa, buen vivir edo bizitze ona, postextractivismo-a, ekonomia feminista eta ekologia politikoa, dira Latinoamerikatik proposatzen diren aukeretako batzuk neoliberalismoaz beste egin dezagun.\nGiancarlo Castiglione Guerra Red Jubileo Perú sarearen koordinatzailea da. Espazio honek, Zor, Garapen eta Eskubide Sare Latinoamerikarra (Latindadd) osatzen du aldi berean.\n1. BRICS izenaz, hurrengo herriek osatutako taldea ezagutzen da: Brasil, Errusia, India, Txina eta Hego-Afrika.\n3. Orain, Lugo presidentearen uzkailtzea dela eta zigortuta dago, Usuaia-ko Protokoloaren Klausula Demokratikoa urratzen baitu.\n5. Hegoaldeko Bankuaren Osatze Hitzarmena sinatu zuen Uruguaik 2012ko Apirilean. Horrela lortzen da hitzarmen hau indarrean egoteko exigentzia legala. Argentinak, Boliviak, Ekuadorrek eta Venezuelak lehendik zuten hitzarmena sinatuta. Uruguaiek sinatu duenez, Hegoaldeko Bankuak 2013ko Aprilan hasiko da lanean.\nAmérica, Análisis, Cooperación, Economía, Euskera\nalbaintegracionmercosurPueblos en papel\nEntrada anterior“La desinformación, un arma de legitimación en la ocupación de Palestina”Entrada siguienteVicent Boix: “Piratas y pateras. El acaparamiento de tierras en África”


Babes auto likido beira - Silane Guard\nLikido beira autoak da, motak, abantailak eta desabantailak, nola aplikatu\nBabes auto likido beira\nOndo mantendu eta distiratsua autoa beti itxura garestia eta ospetsuan, kontuan hartu gabe bere benetako balioa. Gisa tresna berezi bat, oro har, erabilitako konposizioak dira, argizaria-oinarritutako, baina gaur egun ez dira, errazago erabili eta kualitatiboa tresna leuntzeko autoak izeneko likido beira. Honi buruzko artikulu geroago.\nOinarri potasio – oinarrituta sortu potasioa, ezaugarritzat joera handia hygroscopicity eta bere porositate.\nOinarri litio – une garrantzitsuena da arraroa likido beira, eskuragarri kantitate txikietan, gisa erabiltzen da termostato bat estaltzeko.\nHiru mota guztietako likido beira konbinatu daiteke kategoria bat sartu zenbait konposatu. Horrez gain, ez dira integratua eta bateratua. Saldu likido beira daiteke. Adibidez, forma edukiontziak likido hori aplikatu behar den azalera autoa eta itxaron lehortzeko – esan kristallizuetsya eta sortzen satinatuak azalera.\nEtapa honetan, behar duzu ondo-ondo garbitu ibilgailu guztiak kendu kutsadura. Ondoren, koipea kentzeko azalera eman eta autoa lehortzen. Deskoipeztatzea erabiliz egiten da diluitu ur zuri espiritua. Debekatuta erabili kalitate txarrekoak alkoholak edo silikonazko tresnak dira, halaber, onartezina funtsen erabilera, utziz film bat. Bada, autoa gorputza zen dagoeneko estalita edozein betuna kendu behar. Bestela, berria armarria iraungo baino askoz gutxiago aurreikusitako denbora, eta ez du lo azalean.\nOndoren aplikatuz kantitate txiki bat konposizioa azalean, beharrezkoa da IGURTZI zapi leun bat, eta horrek behar dira pakete sartuta. Prozesuan prozedura ziurtatu azalera autoa ez da jasan hautsa edo zikinkeria. Behin egin duzu, gorputz osoa, autoa utzi bakarrik 4-6 ordu. Kasu honetan, erkidegoan beira da, azkenik, grasped bi aste. Ahal izanez gero, aldi honetan ez du zure autoa garbitzeko (batez ere, konketa).\nEfektua erabili ondoren likido beira da harrigarri. Gorputza autoa distira balitz bezala, besterik gabe, out-apaindegia. Kolore aberatsa izan zen eta distiratsua. Tanta beraiek roll off autoa, eta itxura handia. Aldean, ohiko argizaria tresnak, likido beira askoz hobea da.


Ziurtag. lortu txartel kriptog. - Sede\nSoftware ziurtagiria (AP) lortu\nErabiltzaile software Ziurtagiria (behera kargatu daitekeen artxibo bezala) lortzeko prozesua lau pausotan banatzen da eta ondoren azaltzen den moduan egin behar da:\nNabigatzailearen konfigurazioa. Ziurtagiria eskatzeko/behera kargatzeko orduan arazorik ez izateko, kontsultatu mesedez atal hau eta jarraitu bertan agertzen diren pausoak.\nZure Ziurtagiriaren eskaera internet bidez. Eskaera prozesua bukatzen duzunean kode bat izango duzu. Zure nortasuna egiaztatzeko eta ziurtagiriaren behera kargatzea egiterako unean ere aurkeztu beharko duzu.\nErregistro Bulego batean nortasunaren egiaztatzea. Zure nortasuna frogatzeko, zure Organismoak Administrazio Publikoko ziurtagiri erregistrorako jarririko Erregistro Bulegora jo beharko duzu soilik.\nErabiltzaile Ziurtagiriaren behera kargatzea. Zure nortasuna Erregistro Bulego batean aurkeztu eta 2 ordu geroago, 2. pausoan lortu duzun eskaera kodea erabiliz, zure ziurtagiria behera kargatu ahal izango duzu web honetako Ziurtagiria Behera Kargatu atalean.\nGOMENDIOA: Ziurtagiriaren Segurtasun Kopia. Behin Erabiltzaile Ziurtagiria lortu duzunean, jada hau erabili ahal izango duzu eskaera egin zenuen ordenagailu eta nabigatzaile berdinetik. Bestalde, oso gomendagarria da erabiltzaileak segurtasun kopia bat egitea euskarri aldagarri batean. Gogoan izan segurtasun kopia egiterakoan artxiboa babesteko pasahitz bat eskatuko dizula. Artxibo eta pasahitz hauek ondo gorde beharko dituzu etorkizunean ziurtagiria erabili ahal izateko eskatu egingo dizkizu eta.


Arrantzale bizardunek ikurrina ateratzeko deia egin dute - Politika - Berria\nArrantzale bizardunek ikurrina ateratzeko deia egin dute\nBideo baten bitartez gonbita egin dute aurtengo sanferminetan ikurrina eta Nafarroako bandera kalera ateratzeko.\nIruñeko arrantzale bizardunek bideoa argitaratu dute gaur jendeari dei eginez ikurrina eta Nafarroako bandera kalera atera ditzan, "sanferminetan eskubide osoa baitute kalean egoteko". Horrez gain, balkoietan ere jartzeko deialdia zabaldu dute. Hitzordua jarri dute uztailaren 6an, 10:30ean, Udaletxe plazara ikurrinarekin eta Nafarroako banderarekin joateko.\nIruñeko Udalak debekatua du Udaletxeko plazan txupinazo egunean ikurrinak erakustea. Debeku horren aurka, iaz ikurrin erraldoi bat eskegi zuten plazaren erdian arrantzale bizardunek, eta ondorioz txupinazoa hogei minutuz atzeratu zen, ordura arte sekula gertatu ez zen bezala.\nAurreko urteetako txupinazoan ere istiluak izan dira Udaletxeko plazan ikurrina dela eta. 2011n, Udaltzaingoa bortizki sartu zen, txupinazoa bota baino minutu batzuk lehenago, bertan zegoen ikurrina kentzera. 2012an ere, kontrol zorrotzak jarri zituzten Foru Poliziak eta udaltzainek plazaren sarreran, baina ikurrin erraldoia sartzea lortu zuten.\nJoan den astean Baionako ospitalean hil zen gazte baten senideek salatu dute taser pistolaren ondorioz hil zela\nIkastolek eskolatze batzordeen erabakiekin lotu dute segregazioa


BALOREAK BALORATZEN: APIRILAK 23, LIBURUAREN EGUNA\nHemendik edo handik ziur jakinaren gainean zaudela gaurko eguna zer ospatzen den. Liburu egunarekin batera, edonon entzun eta ikusten dira irakurzaletasuna bultzatzeko ekimenak. Eusko Jaurlaritzak, hain zuzen, horretarako plana bultzatzen ari da Irakurgune web orrialdearen bitartez.\nHemendik, sarrera xume honekin, geure adostasuna adierazi nahi dugu gaurko ospakizunarekin eta irakurtzearen garrantzia azpimarratu eta aldarrikatu nahi dugu. Eskolari egokitzen zaio erantzukizun hau, baina ez da irakasleon lana bakarrik, etxekoena ere bai.\nLiburuen orrialdeetan murgildu eta bertan kontatzen diren istorioaz gozatu, liburuen bitartez asko ikasten baita eta abentura ederrak baitaude!\nEta norbaitekin elkarbanatu ahal baduzu, are politagoa abentura!!\nEtiketak kultura, nazioarteko egunak


Energia biltegiratze sistemak\nEnergia Biltegiratzeari buruzko ikerketa taldeak energia biltegiratzearen arloko irtenbideak ikertu, garatu eta enpresa sareari transferitzea du helburu. Gaur egun, gure ikerketaren ardatz diren teknologiak biltegiratze elektrokimikoko sistemak dira, batez ere bateriak (litio-ioi, sodio-ioi eta berun azidozko bateriak), superkondentsadoreak eta hidrogenoan oinarritutako biltegiratze sistemak. Gaur egun, teknologia berriak ere aztertzen ari gara, hala nola, egoera solidoko bateriak.\nTaldeak 4 ikerketa lerro ditu ardatz, lehenengo hirurak bateriei eta superkondentsadoreei zuzenduak. Lerro bat sistema horiek modelatzeko eta simulatzeko, beste bat biltegiratze sistemarekin lotutako elektronikarako, eta hirugarren bat biltegiratze teknologiek eta horiek parte hartzen duten aplikazioek ondorioz dakarten algoritmiarako. Azkenik, hidrogenoaren teknologiari buruzko laugarren ikerketa lerro bat ere badugu.\nModelaketa eta simulazioa\nLerro honetan, litio-ioi teknologia landu dugu orain arte. Parametro kontzentratuen ereduak eta eredu fisikoak egiten ditugu, biltegiratze sistemen portaera elektrikoa, elektrokimikoa, termikoa eta degradazioa modelatzeko. Gainera, modelo horien ordena murrizteko modua ere aztertzen dugu, BMS sistemako mikroprozesadoreetan azkarrago exekutatu daitezen. Bestalde, modelo horietako edozeinetan, parametrizazioa funtsezko alderdia da, eta, horretarako, biltegiratze sistemak karakterizatzeko teknikak ikertzen ditugu, gure metodologia propioak garatuz gure helburua lortzeko. Lerro honetan, Comsol Multiphysics edota Matlab-Simulink softwarea erabiltzen dugu.\nBiltegiratze Sistemari lotutako elektronika\nLerro honetan, biltegiratze sistemak dituen aplikazio batean beharrezkoa den elektronika aztertzen dugu. Hasteko, battery management system, txartel horietan beharrezkoa den hardwarea, egin beharreko neurriak, orekatzeko sistema (aktiboa edo pasiboa), komunikazioak eta sistemaren segurtasuna bermatzen duten elementuak.\nBestalde, aplikazio horietan beharrezkoa den potentzia elektronika lantzen dugu. Bihurgailuko topologia interesgarriak aztertzen ditugu bateria kargadoreentzat, battery pack sendoak eta modularrak eraikitzeko bihurgailu serializagarri eta paralelizagarrientzat, eta kasu honetan battery pack modularra ezartzearen onura nagusiak aztertzen ditugu. Lan hori guztia kontrastatu egiten dugu beti, gure bihurgailuen eta gure battery packen benetako prototipoen bidez.\nIkerketa lerro honetan, taldeak konponbideak eman nahi ditu biltegiratze eta aplikazio sistemaren mailan. Biltegiratze sistemari dagokionez, BMS sistemetan ereduak inplementatzeko moduak aztertzen ditugu (izan modelo murriztuak edo ordena altuagokoak), aldagaien estimazio algoritmoak garatzen ditugu, hala nola SOC, SOH eta SOF litio-ioizko baterietarako, eta MPC (Model Predictive Control) algoritmoak prestatzen ditugu potentzia banatzeko biltegiratze sistema hibridoetarako (superkondentsadore hibrido bateriadunak edo potentzia eta energia bateriadunak). Azkenik, bateria eredu fisiko aurreratuen bidez, algoritmoak aztertzen ari gara, degradazioa prebenitzeko edo minimizatzeko.\nAplikazioari dagokionez, biltegiratze sistemak eta beste energia iturri batzuk (jatorri berriztagarrikoak edo zuzenean sare elektriko nagusikoak) dauden inguruneak aztertzen ditugu, sistema osoaren energia kudeaketa optimizatzen saiatzeko. Horretarako, machine learning teknikak erabiltzen ditugu, aplikazioak sortzen duen berriztagarriaren edo kontsumoaren kalkuluak egiteko.\nIkerketa lerro berri honetan, bateriak eta superkondentsadoreak oinarri dituzten biltegiratze sistemetan eskuratutako ezagutza osatu nahi dugu. Lantzen ari garen gaietako bat elektrolisia da, hidrogenoa erregai garbi gisa lortzeko. Gainera, erregai pilen gaia ere aztertzen ari gara, egungo baterien alternatiba gisa, mugikortasun elektriko astuneko aplikazioetarako eta industria aplikazioetarako.\nAzkenik, hidrogeno sistema batean beharrezkoak diren sentsorizazioa, monitorizazioa eta eragingailuak ikertzen ari gara, bai eta gai horren arriskua eta segurtasuna aztertzen ere; izan ere, hidrogenoa biltegiratzeko eta baliatzeko baldintzek sistema sendoa eta segurua behar dute etorkizunean masiboki jarduteko.\nHauek dira ikerketa taldearentzat interesgarriak diren aplikazioak: mugikortasun elektrikoa, sare elektrikoen eta mikrosareen aplikazioak, aplikazioak osasunaren arloan, industria aplikazioak eta biltegiratzea egoitza aplikazioetan.\nInguruko eta beste herrialde batzuetako enpresekin lan egiteaz gain, ikerketa taldeak elkarlaneko ikerketa proiektuetan ere parte hartzen du EAEn, Espainian zein Europan.\nIkerketa taldeak lankidetza harreman estua du Ikerlan Zentro Teknikologikoa-rekin eta Somorrostro Lanbide Heziketako Zentroa-rekin, eta baditu baita ere bestelako kolaborazioak CIC Energigune-rekin, Zaragozako Unibertsitatea-rekin edo Colorado Springs Unibertsitatea-rekin besteak beste, guztiak ere gai hauetan erreferentziazko zentroak direlarik.\nLIBERTY: Lightweight Battery System for Extended Range at Improved Safety. Europako Batzordeak finantziatu du.\nSEABAT: Solutions for large batteries for waterborne transport. Europako Batzordeak finantziatu du.\nCICE2020: Investigación en materiales y sistemas estacionarios de almacenamiento de energía para la transición energética. Eusko Jaularitzako Industria Saila finantziatu du.\nSIBALI: Simulación de Baterías de Litio-ion. Zientzia eta Berrikuntzako Ministeritzak finantziatu du.\nEgilea: GOIKOETXEA ARANA, ANDER SARASKETA ZABALA, ELIXABET BADEDA, J. STROE, D. I. SWIERCZYNSKI, M.\nEgilea: LARRINAGA BARRENECHEA, FELIX ALTUNA ARANZASTI, ANE MIREN RODRÍGUEZ ZARZA, JAVIER GOIKOETXEA ARANA, ANDER\nEgilea: AIZPURU LARRAÑAGA, IOSU GOIKOETXEA ARANA, ANDER CANALES SEGADE, JOSE MARIA IRAOLA IRIONDO, UNAI\nEgilea: IRAOLA IRIONDO, UNAI IRAOLA IRIONDO, UNAI AIZPURU LARRAÑAGA, IOSU GOIKOETXEA ARANA, ANDER\nEgilea: MUXIKA OLASAGASTI, EÑAUT PEREZ LAZARE, JOSE MARIA GOIKOETXEA ARANA, ANDER VELEZ DE MENDIZABAL GONZALEZ, IÑAKI VELEZ DE MENDIZABAL GONZALEZ, IÑAKI\nEgilea: GOIKOETXEA ARANA, ANDER SANCHEZ, R. CANALES SEGADE, JOSE MARIA ZUMETA, P.\nEgilea: BARRENA BRUÑA, ION ANDONI GOIKOETXEA ARANA, ANDER ABAD BIAIN, GONZALO RODRÍGUEZ VIDAL, MIGUEL ÁNGEL\nEgilea: ABAD BIAIN, GONZALO RODRÍGUEZ VIDAL, MIGUEL ÁNGEL BARRENA BRUÑA, ION ANDONI GOIKOETXEA ARANA, ANDER\nUrtea: 2008 | ISBN/ISSN: 9788461192908\nEgilea: BINDNER, H. GOIKOETXEA ARANA, ANDER RODRÍGUEZ VIDAL, MIGUEL ÁNGEL MILO URKIOLA, AITOR\nEgilea: RODRÍGUEZ VIDAL, MIGUEL ÁNGEL GOIKOETXEA ARANA, ANDER MARTÍNEZ, A.


3D modelaketa ikastaro trinkoa | BiDC-blog\n3D modelaketa ikastaro trinkoa Deustuko Unibertsitateak bere etengabeko prestakuntza eskaintza handitzen du\nPublished 2016/02/01 2017/10/17 by nvl\n3D modelaketa ikastaro trinkoa RHINOCEROS-ekin eta diseinu parametrikoa GRASSHOPPER-ekin.\nDeustuko Unibertsitateak 3D modelaketa ikastaro berri bat gehitu du Bilboko Campusean. Arkitektu, arkitektura ikasle, diseinatzaile, ingeniari industrial, interiorista edota aipatutako arloen zaleei zuzendurik, diseinuko eremuan lurraldean dagoen prestakuntza eskaintzari batzen zaio. Diseinu eta fabrikazioan tresna digitalen erabilera areagotzen ari da eta hortaz, mota honetako trebatzeak ezinbestekoak dira Bilborentzat, sektore honetan errefente bat bilakatu nahi du-eta.\nIkastaroaren helburua ikasleak Rhinoceros programa erabiliz modelatzen ikasi dezala da; modelatze software hau oso moldakorra da eta maila bakoitzerako espreski prestatutako ariketekin, ikasleak tresna menperatuko du.\nModulu bi ditu: Rhino eta Grasshopper, eta ikasleari hobeto egokitzeko, independenteki egin daitezke. Lehen moduluan Rhinorekin lehen urratsak emateko aukera edukiko dugu eta bigarrenean berriz, Grasshopper erabiliko dugu. Editore grafiko algoritmiko honek ez du programazio ezagutzarik behar eta Rhinon integratzen da.\nModuluak Iraupena Gaiak\n1go modulua: Rhino 20 ordu gehiago\n2. modulua: Grasshopper 15 ordu gehiago\nHurrengo formularioa erabiliz izena eman dezakezu edo informazio gehiago eskuratu Deustuko Unibertsitateko webgunean.


Bisexualitatea - Eskoltako bisexualekin jolasteko dibertigarria\nEguneratua: 29eko uztailaren 2021a\n29/07/2021 bidalita Jainkoak\nLa bisexualitatea erakargarri indartsua da VIP bidelagunak hitz egiten da. Bezero askok emakume bisexualak aukeratzeko lehentasuna dute bat baino gehiagoren konpainian hirukotea egin nahi dutenean. eskoltako; elkarrengandik erakartzen dituzten bi neska ederrekin sexuaz gozatzearen zirrara afrodisiako indartsua delako.\nHala ere, batzuek zalantzak izan ditzakete definitzerako orduan zer da bisexualitatea eta nola liteke; eskolta bisexual baten zerbitzua, lesbiana sexu mota batetik bestelakoa izatea (oso zirraragarria).\nEgia da hori bisexualitatea Ez da iragarkietarako mitoa, ezta esperimentazio fasea ere; pertsona batek gizonezkoek zein emakumezkoekiko sexu erakarpen ezberdina besterik ez da.\nSexu langilea, bezala eskolta independenteak, ez zaude beste emakumeak bezero gisa onartu behar horrekin gustura ez bazaude. Edo hirukoteetan ere parte hartu.\nHau lehentasun pertsonala da eta askok beren bezeroei ahalik eta modu egokienean sexu praktika ugari egiteko prest daude. The bisexualitatea Zenbait lagunek maitaleak bihurtzen dituzte ekintza mota hau onartzeko prest.\nEta badakigu xedapen hori guztia dela plazer gau bati dagokionez. Beraz, bitartean bisexualitate motak Erakargarritasuna bizi duen erabiltzailearen pertzepzioa identifikatzen duen bezain askotarikoak izan daitezke, alde horretatik sinesmen zalantzagarriak izan arren, edozein punturen inguruko gauza aipagarria da bisexualen eskoltarekin afektuak askoz ere interesgarriagoak izatea.\nBikote bisexual batekin ohea partekatzearen abantailak\nLa bisexualitatea gogo irekia seinalatzen du, beste edozein erakarpen fisiko edo sentimentaletatik desberdina izan ez arren; bisexualen eskolta beste emakume batzuen eta gizonezko bezeroen konpainian izan dezakeen plazeraz gozatzeko prest dago.\nHori, noski, oso onuragarria da zita finkatzean eta ekuazioko beste neskekin esperimentatzea erabakitzean. Bai laguna bai bezeroa beste emakume batek berdin erakarri ditzakeela sexu topaketa sakonago gozatzeko aukerak areagotzen ditu.\nEskolta bisexual batekin, zure nahia duplexekin esperimentatzea edo eszena lesbiko baten ikusle izatea bada; Naturaltasunez garatuko da, beste neska batengandik plazerra ukituz eta jasoz erakutsiko zizun ilusio berarekin.\nSexu-piztearen itxurak egitearen ondoeza edo haserrea ez lirateke egongo. Zeren, profesionalak izan arren; Sexua beti askoz dibertigarriagoa izango da parte hartzen duten guztiak eroso eta beren papera jokatzeko prest daudenean.\nBisexualitatearen mitoak eta errealitateak\nEzjakintasuna edo pertzepzio alboratua, "heterosexual" edo "homosexual" totalitarioen desberdina den sexu orientazio mota erakusten duten pertsonekiko; talde jakin batekiko nahastea eta diskriminazioa sor dezaketen estigma edo estereotipo sendoen arrazoia izan ohi da.\nHori dela eta, hemen bisexualitatearen inguruko mito ohikoenak argituko ditugu, Lina Bembe idazle bisexualak agerian utzitakoak; bezero trebeak diren emakume hauen pertzepzioan eragina izan dezaketen ikuspegi batzuk modu objektiboan kokatzen laguntzeko.\nBisexualitateak ez du esan nahi dena egiteko prest egotea edo denekin egotea\nBeste batek erakartzen duen edonorekin gerta daitekeen bezala, bisexual izatea ez da "mugitzen den guztia ematearen" sinonimoa. Sexu erakarpena pertsonaren berezkoa da eta bisexuala ez da desberdina; Ez zara prest egongo denekin harreman sexuala hasteko, emakumezkoak gizonezkoak bezain desiragarriak iruditzen zaizkizulako soilik.\nEskolta bisexual bat eroso eta ilusioz ere senti daiteke bere lanak bi sexuetako bezeroekin hirukote batean parte hartzera eramaten duenean, baina ezer gehiago. Ez du esan nahi etortzen zaizun guztia harrapatu nahi duzunik.\nBisexualak aseezinak dira, aukera gehiago dutelako\nBerriro ere, bisexualitatea da genero batzuentzako lehentasuna; ez bakarra, inolaz ere ez baitu definitzen pertsona baten sexu gosea edo besteekin harreman intimoak izateko gaitasuna.\nEskoltak bisexuala izateak ez du bere lanaz gozatzeko aukerarik eragiten, hau da, lehentasunen edo beharren kontua.\nGizonak eta emakumeak erakartzen dituzte\nTerminoaren zentzu batean, baieztapen hau zuzena da, baina ez da guztiz zuzena. Bisexualitateak genero espektro guztietara (gizonezkoak / emakumezkoak) soilik mugatzen ez diren genero espektro guztietarako erakarpenak har ditzake.\nBeste modu batera esanda, pertsona bisexuala gizonezkoek, emakumezkoek, transgeneroek edo ezagutzen den beste genero adierazpen batek erakarri dezake; lehenengo biak barne, eta oraindik ere bere burua bisexual gisa definitzeko gai izanik.\nBisexualek ez dute harreman larririk izaten beste sexuko jendearekin\nEz, bisexualek, nahi izanez gero, harreman egonkorra izan dezakete kontrako sexuko pertsona batekin eta bisexuala izaten jarraitzen dute. Bisexualitateak adierazten du pertsona bat genero desberdinetako jendearekiko erakartzen duela, eta horrek, noski, "kontrako" sexua sar dezake.\nAdibidez, emakume bisexual batek bere bikotekidea gizon batengan aurkitzen duenik ez du esan nahi bat-batean beste emakume batekin sexu desiragarria gustatzen ez zaionik edo sentitzen ez duenik.\nSexu hobespenak hor jarraituko du, agian beste neska batekin sexu harremanak izatea nahi du edo bere gustuko generoa. Gertatzen da, beste edozeinek bezala, berarekin egoteko nahikoa eroso sentitzen den norbait aurkitu zuela; ez du esan nahi zapore bat nahitaez beste baten gainetik nagusitzen denik.\nLa bisexualitatea Eskolten munduan ezaugarri erakargarria da, eta horrek ez du zertan lagunak sexu praktikarako edo beste bezero mota batekiko duen nahia zehaztu. Hala ere, oso dibertigarria da eta oso komenigarria da esperimentuarekin jolasteko bisexual eskolta polita izatea hirukoteak.\nGai horiei buruz gehiago jakiteko jakin-mina baduzu; bisitatu gure bloga eta talentu handiko neska hauek batera eskaintzen dituzten mirari guztiak aurkituko dituzu eskoltarekin sexu esperientziarik onena gozatzeko aholkuak.


Euskal Herria Bildu - Alardeko plastiko beltza eta irainak saihesteko eskaera publikoa egiteko mozioari ezetz esan diete EAJ, H1 eta PPk Hondarribian\nAlardeko plastiko beltza eta irainak saihesteko eskaera publikoa egiteko mozioari ezetz esan diete EAJ, H1 eta PPk Hondarribian\nJoan den uztailaren 24an Bildu udal taldeak, jakinik Hondarribiko Udalak iraileko jai nagusien aurretik egingo zuen azken udalbatza zela, mozio bat aurkeztu zuen alardearen gaia zela-eta.\nMozio hori hainbat arrazoirengatik aurkeztu genuen:\n- Alde batetik, argi geratzen delako, Eusko Jaurlaritzak berriki gaiaren inguruan egindako azterlanean, herritarren gehiengo zabala konponbide baten alde dagoela, alegia, ez duela bere horretan utzi nahi 18 urte luzez dirauen arazo hau.\n- Bestalde, bukatu nahi izan dugulako Hondarribiko udal gobernuak (EAJ) hainbeste urtetan praktikan jarritako utzikeriarekin, bai eta gaia eztabaida publikora atera ere. EAJren politika edo estrategia izan da hondarribiar guztien ondarea den Alardea (esku publikoetan betidanik egondakoa) elkarte pribatu baten esku uztearena, modu horretan beraien ardura politikoa saihestuz.\n- Eta, azkenik, emakumeon parte hartzearen gainean bakoitzak duen iritziaren gainetik, ikusten dugulako irailaren 8an Jaizkibel konpainiaren pasaeran gertatzen diren jarrerak eta ekintzak ez direla inolaz ere onargarriak. Norbanakoen duintasunaren aurkakoak dira erabat, jarrera erasokorra erakusten dute eta, nola ez, gure herriaren irudia guztiz kaltetzen dute, komunikabideetan urtero irrazionaltasun eta intolerantziaren argazkia erakutsiz.\nHori guztia dela-eta, gatazkaren erdian distentsio giroa lortzeko asmoz, gure mozioa aurkeztu genuen, oinarri-oinarrian hauxe eskatzen zuena: "Hurrengo irailaren 8an Kale Nagusitik Jaizkibel konpainia pasatzerakoan inolako plastiko beltzik, aterki ezkutatzaile, kareta iraingarririk edota irainik egon ez dadin eskaera publikoa egitea".\nJakin badakigu arazoa ez dela plastiko beltzera mugatzen, pauso gehiago eman beharko direla elkar ulertze eta elkarbizitza lortze aldera. Baina bai iruditzen zaigu aurrerapauso nabarmena izango litzatekeela jaiak jai moduan berriz ere bizi daitezen. Eta hor arduradun politikoek lidergo bat jokatu behar dute, herritar guztiei errespetuzko eta duintasunezko jarrera bat erakusteko deia zabalduz.\nTamalez, gure mozioaren emaitza zein izan den badakigu: Udal Gobernuak (EAJ), H1 eta PPren babesarekin, guztiz oinarrizkoa den eskaera honi ezezkoa eman dio. Hain zuzen ere, beraien ezezkoarekin plastiko beltzaren atzealdean jarri dira. Eta ez hori bakarrik, aldi berean, beraiek aurkeztutako mozioarekin Jaizkibel konpainiari leporatu nahi izan diote plastiko beltzaren eta gainontzeko ekintza erasokorren existentziaren ardura. Ezin da onartu erasotua izaten ari denari erasoaren errua gaineratzea.\nOndorioz, prentsaurreko honen bidez zera adierazi nahi dugu:\nHondarribiarrok urte luzeen ondoren hainbeste merezi dugun jai eta elkarbizitza baketsuen alde, herritar banakoari, udal erakundeei eta, bereziki, Alarde fundazioari eskatzen diegu beraien eskutan dagoen guztia egin dezatela Kale Nagusian izaten diren gertaera tamalgarri horiek berriro gerta ez daitezen. Aldi berean eskatzen diegu, eragile desberdinok luzatutako elkarrizketarako proposamenak onar ditzatela, denontzako irtenbide duin baten bila lanean has gaitezen lehenbailehen.